

KOMISIJA ZA PREPREČEVANJE DELA

IN ZAPOSLOVANJA NA ČRNO

**POROČILO O DEJAVNOSTIH IN UČINKIH PREPREČEVANJA**

**DELA IN ZAPOSLOVANJA NA ČRNO**

**ZA LETO 2023**

Ljubljana, maj 2024

**KAZALO**

[UVOD 6](#_Toc111631859)

[URESNIČITEV PRIPOROČIL IZ POROČILA KOMISIJE VLADE REPUBLIKE SLOVENIJE ZA LETO 2022 8](#_Toc111631860)

[PREDPISI O ODKRIVANJU IN PREPREČEVANJU DELA IN ZAPOSLOVANJA NA ČRNO V REPUBLIKI SLOVENIJI V LETU 2023 10](#_Toc111631861)

[NADZOR PO ZAKONU O PREPREČEVANJU DELA IN ZAPOSLOVANJA NA ČRNO 11](#_Toc111631862)

[UGOTOVLJENE TEŽAVE IN PREDLOGI REŠITEV 27](#_Toc111631863)

[KADROVSKE IN MATERIALNE RAZMERE ZA DELO 31](#_Toc111631864)

[PREDVIDENI UKREPI ZA PREPREČEVANJE DELA IN ZAPOSLOVANJA NA ČRNO V LETU 2024 34](#_Toc111631865)

[DRUGI PODATKI 37](#_Toc111631866)

[SKLEPNE UGOTOVITVE S PRIPOROČILI 46](#_Toc111631867)

[PREDLOG SKLEPA VLADE REPUBLIKE SLOVENIJE 51](#_Toc111631868)

[PRILOGA 52](#_Toc111631869)

**SEZNAM KRATIC IN KRAJŠAV**

**AJPES** – Agencija Republike Slovenije za javnopravne evidence in storitve

**ELA** – Evropski organ za delo

**EU** – Evropska unija

**FURS** – Finančna uprava Republike Slovenije

**GPU** – Generalna policijska uprava

**IJS** – Inšpektorat za javni sektor

**INŠPEKTORAT MU MOL** – Inšpektorat mestne uprave Mestne občine Ljubljana

**IRSD** – Inšpektorat Republike Slovenije za delo

**IRSI** – Inšpektorat Republike Slovenije za infrastrukturo

**IRSKGLR** – Inšpektorat Republike Slovenije za kmetijstvo, gozdarstvo, lovstvo in ribištvo

**IRSNZ** – Inšpektorat Republike Slovenije za notranje zadeve

**IRSNVP –** Inšpektorat Republike Slovenije za naravne vire in prostor

**IRSSol** – Inšpektorat Republike Slovenije za šolstvo

**komisija Vlade RS –** Komisija Vlade Republike Slovenije za preprečevanje dela in zaposlovanja na črno

**MDDSZ** – Ministrstvo za delo, družino, socialne zadeve in enake možnosti Republike Slovenije

**MF** – Ministrstvo za finance Republike Slovenije

**MJU** – Ministrstvo za javno upravo Republike Slovenije

**MNZ –** Ministrstvo za notranje zadeve Republike Slovenije

**ODD** – osebno dopolnilno delo

**OZS** – Obrtna zbornica Slovenije

**PU** – policijska uprava

**REDARSTVO MU MOL** – Redarstvo mestne uprave Mestne občine Ljubljana

**RKG** – register kmetijskega gospodarstva

**RS** – Republika Slovenija

**TIRS** – Tržni inšpektorat Republike Slovenije

**UVHVVR** –Uprava Republike Slovenije za varno hrano, veterinarstvo in varstvo rastlin

**ZIRS** – Zdravstveni inšpektorat Republike Slovenije

**ZSSS** – Zveza svobodnih sindikatov Slovenije

**ZRSZ** – Zavod Republike Slovenije za zaposlovanje

**ZZZS** – Zavod za zdravstveno zavarovanje Slovenije

**IRSOE** – Inšpektorat Republike Slovenije za okolje in energijo

**SEZNAM KRATIC IN KRAJŠAV PREDPISOV**

**GZ-1** – Gradbeni zakon (Uradni list RS, št. 199/21, 105/22 – ZZNŠPP in 133/23)

**Pravilnik** − Pravilnik o osebnem dopolnilnem delu (Uradni list RS, št. 94/14, 56/22 in 89/23)

**KZ-1** − Kazenski zakonik (Uradni list RS, št. 50/12 – uradno prečiščeno besedilo, 6/16 – popr., 54/15, 38/16, 27/17, 23/20, 91/20, 95/21, 186/21, 105/22 – ZZNŠPP in 16/23)

**ObrZ** – Obrtni zakon (Uradni list RS, št. 40/04 – uradno prečiščeno besedilo, 117/06 – ZDavP-2, 102/07, 30/13, 36/13 – popr. In 78/23 – ZORR)

**ZDavPR** − Zakon o davčnem potrjevanju računov (Uradni list RS, št. 57/15, 69/17, 3/22 – ZDDV-1M in 40/23)

**ZDCOPMD** − Zakon o delovnem času in obveznih počitkih mobilnih delavcev ter o zapisovalni opremi v cestnih prevozih (Uradni list RS, št. 45/16 – uradno prečiščeno besedilo, 62/16 – popr., 92/20 – ZPrCP-E in 153/22)

**ZFU** –Zakon o finančni upravi (Uradni list RS, št. 25/14, 39/22 in 14/23)

**ZID-1 –** Zakon o inšpekciji dela (Uradni list RS, št. 19/14 in 55/17)

**ZIN** − Zakon o inšpekcijskem nadzoru (Uradni list RS, št. [43/07](http://www.uradni-list.si/1/objava.jsp?sop=2007-01-2353) – uradno prečiščeno besedilo in [40/14](http://www.uradni-list.si/1/objava.jsp?sop=2014-01-1619))

**ZKme-1** – Zakon o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23)

**ZMV-1** – Zakon o motornih vozilih (Uradni list RS, št. 75/17 in 92/20 – ZPrCP-E)

**ZOFVI** − Zakon o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – Zdoh-2AA in 71/23)

**ZP-1** − Zakon o prekrških (Uradni list RS, št. 29/11 – uradno prečiščeno besedilo, 21/13, 111/13,
74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in
5/21 – odl. US)

**ZPCP-2** – Zakon o prevozih v cestnem prometu (Uradni list RS, št. 6/16 – uradno prečiščeno besedilo, 67/19, 94/21, 54/22 – ZUJPP, 105/22 – ZZNŠPP in 18/23 – ZDU-10)

**ZPDZC-1** − Zakon o preprečevanju dela in zaposlovanja na črno (Uradni list RS, št. 32/14, 47/15 – ZZSDT, 43/19, 121/21 – ZJN-3B in 78/23 – ZORR)

**ZPIZ-2** – Zakon o pokojninskem in invalidskem zavarovanju (Uradni list RS, št. 48/22 – uradno prečiščeno besedilo, 40/23 – ZčmiS-1, 78/23 – ZORR, 84/23 – ZDOsk-1, 125/23 – odl. US in 133/23)

**ZPNB** – Zakon o prevozu nevarnega blaga (Uradni list RS, št. 33/06 – uradno prečiščeno besedilo, 41/09, 97/10 in 56/15)

**ZPrCP** – Zakon o pravilih cestnega prometa (Uradni list RS, št. 156/21 – uradno prečiščeno besedilo in 161/21 – popr.)

**ZTuj-2** – Zakon o tujcih (Uradni list RS, št. 91/21 – uradno prečiščeno besedilo, 95/21 – popr., 105/22 – ZZNŠPP, 48/23 in 115/23)

**ZTZPUS-1** – Zakon o tehničnih zahtevah za proizvode in o ugotavljanju skladnosti (Uradni list RS, št. 17/11 in 29/23)

**ZVoz-1** – Zakon o voznikih (Uradni list RS, št. 92/22 – uradno prečiščeno besedilo in 153/22)

**ZZasV-1** – Zakon o zasebnem varovanju (Uradni list RS, št. 17/11)

**ZZdrS** – Zakon o zdravniški službi (Uradni list RS, št. 72/06 – uradno prečiščeno besedilo, 15/08 – ZPacP, 58/08, 107/10 – ZPPKZ, 40/12 – ZUJF, 88/16 – ZdZPZD, 40/17, 64/17 – ZZDej-K, 49/18, 66/19, 199/21 in 136/23 – ZIUZDS)

**ZZSDT** – Zakon o zaposlovanju, samozaposlovanju in delu tujcev (Uradni list RS, št. 91/21 – uradno prečiščeno besedilo in 42/23)

**ZDD-1** – Zakon o detektivski dejavnosti (Uradni list RS, št. 17/11)

**ZAID** – Zakon o arhitekturni in inženirski dejavnosti (Uradni list RS, št. [61/17](http://www.uradni-list.si/1/objava.jsp?sop=2017-01-2913) in [133/22](http://www.uradni-list.si/1/objava.jsp?sop=2022-01-3213) – odl. US)

**ZZDej** – Zakon o zdravstveni dejavnosti (Uradni list RS, št. [23/05](http://www.uradni-list.si/1/objava.jsp?sop=2005-01-0778) – uradno prečiščeno besedilo, [15/08](http://www.uradni-list.si/1/objava.jsp?sop=2008-01-0455) – ZPacP, [23/08](http://www.uradni-list.si/1/objava.jsp?sop=2008-01-0831), [58/08](http://www.uradni-list.si/1/objava.jsp?sop=2008-01-2482) – ZZdrS-E, [77/08](http://www.uradni-list.si/1/objava.jsp?sop=2008-01-3448) – ZDZdr, [40/12](http://www.uradni-list.si/1/objava.jsp?sop=2012-01-1700) – ZUJF, [14/13](http://www.uradni-list.si/1/objava.jsp?sop=2013-01-0372), [88/16](http://www.uradni-list.si/1/objava.jsp?sop=2016-01-3927) – ZdZPZD, [64/17](http://www.uradni-list.si/1/objava.jsp?sop=2017-01-3026), [1/19](http://www.uradni-list.si/1/objava.jsp?sop=2019-01-0005) – odl. US, [73/19](http://www.uradni-list.si/1/objava.jsp?sop=2019-01-3228), [82/20](http://www.uradni-list.si/1/objava.jsp?sop=2020-01-1233), [152/20](http://www.uradni-list.si/1/objava.jsp?sop=2020-01-2610) – ZZUOOP, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [112/21](http://www.uradni-list.si/1/objava.jsp?sop=2021-01-2452) – ZNUPZ, [196/21](http://www.uradni-list.si/1/objava.jsp?sop=2021-01-3898) – ZDOsk, [100/22](http://www.uradni-list.si/1/objava.jsp?sop=2022-01-2511) – ZNUZSZS, [132/22](http://www.uradni-list.si/1/objava.jsp?sop=2022-01-3126) – odl. US, [141/22](http://www.uradni-list.si/1/objava.jsp?sop=2022-01-3465) – ZNUNBZ, [14/23](http://www.uradni-list.si/1/objava.jsp?sop=2023-01-0255) – odl. US in 84/23 – ZDOsk-1)

**ZZdrav** – Zakon o zdravilstvu (Uradni list RS, št. [94/07](http://www.uradni-list.si/1/objava.jsp?sop=2007-01-4685) in [87/11](http://www.uradni-list.si/1/objava.jsp?sop=2011-01-3722))

**ZG** - Zakon o gozdovih (Uradni list RS, št. 30/93, 56/99 – ZON, 67/02, 110/02 – ZGO-1, 115/06 – ORZG40, 110/07, 106/10, 63/13, 101/13 – ZDavNepr, 17/14, 22/14 – odl. US, 24/15, 9/16 – ZGGLRS, 77/16 in 78/23 – ZUNPEOVE)

**ZKme-**1 – Zakon o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23)

**Zvin** – Zakon o vinu (Uradni list RS, št. 105/06, 72/11, 90/12 – ZdZPVHVVR, 111/13 in 27/17 – ZKme-1D)

**ZORR** – Zakon o ohranjanju in razvoja rokodelstva (Uradni list RS, št. 78/23)

**ZPRS-2** – Zakona o poslovnem registru Slovenije (Uradni list RS, št. [49/06](https://www.uradni-list.si/glasilo-uradni-list-rs/vsebina/2006-01-2090), [33/07](https://www.uradni-list.si/glasilo-uradni-list-rs/vsebina/2007-01-1763) – ZSReg-B, [19/15](https://www.uradni-list.si/glasilo-uradni-list-rs/vsebina/2015-01-0710), [54/17](https://www.uradni-list.si/glasilo-uradni-list-rs/vsebina/2017-01-2440), [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O in [75/23](https://www.uradni-list.si/glasilo-uradni-list-rs/vsebina/2023-01-2381) – ZGD-1L)

**ZDU-1** – Zakon o državni upravi (ZDU-1, Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23)

**ZVrt** – Zakon o vrtcih (Uradni list RS, št. [100/05](https://www.uradni-list.si/glasilo-uradni-list-rs/vsebina/2005-01-4349) – uradno prečiščeno besedilo, [25/08](https://www.uradni-list.si/glasilo-uradni-list-rs/vsebina/2008-01-0911), [98/09](https://www.uradni-list.si/glasilo-uradni-list-rs/vsebina/2009-01-4285) – ZIUZGK, [36/10](https://www.uradni-list.si/glasilo-uradni-list-rs/vsebina/2010-01-1737), [62/10](https://www.uradni-list.si/glasilo-uradni-list-rs/vsebina/2010-01-3387) – ZUPJS, [94/10](https://www.uradni-list.si/glasilo-uradni-list-rs/vsebina/2010-01-4935) – ZIU, [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [14/15](https://www.uradni-list.si/glasilo-uradni-list-rs/vsebina/2015-01-0505) – ZUUJFO, [55/17](https://www.uradni-list.si/glasilo-uradni-list-rs/vsebina/2017-01-2525) in [18/21](https://www.uradni-list.si/glasilo-uradni-list-rs/vsebina/2021-01-0412))

**ZUTD** – Zakon o urejanju trga dela (Uradni list RS, št. [80/10](https://www.uradni-list.si/glasilo-uradni-list-rs/vsebina/2010-01-4304), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [21/13](https://www.uradni-list.si/glasilo-uradni-list-rs/vsebina/2013-01-0785), [63/13](https://www.uradni-list.si/glasilo-uradni-list-rs/vsebina/2013-01-2512), [100/13](https://www.uradni-list.si/glasilo-uradni-list-rs/vsebina/2013-01-3600), [32/14](https://www.uradni-list.si/glasilo-uradni-list-rs/vsebina/2014-01-1320) – ZPDZC-1, [47/15](https://www.uradni-list.si/glasilo-uradni-list-rs/vsebina/2015-01-1930) – ZZSDT, [55/17](https://www.uradni-list.si/glasilo-uradni-list-rs/vsebina/2017-01-2523), [75/19](https://www.uradni-list.si/glasilo-uradni-list-rs/vsebina/2019-01-3307), [11/20](https://www.uradni-list.si/glasilo-uradni-list-rs/vsebina/2020-01-0345) – odl. US, [189/20](https://www.uradni-list.si/glasilo-uradni-list-rs/vsebina/2020-01-3287) – ZFRO, [54/21](https://www.uradni-list.si/glasilo-uradni-list-rs/vsebina/2021-01-1049), [172/21](https://www.uradni-list.si/glasilo-uradni-list-rs/vsebina/2021-01-3355) – ZODPol-G, [54/22](https://www.uradni-list.si/glasilo-uradni-list-rs/vsebina/2022-01-1187), [59/22](https://www.uradni-list.si/glasilo-uradni-list-rs/vsebina/2022-01-1350) – odl. US in [109/23](https://www.uradni-list.si/glasilo-uradni-list-rs/vsebina/2023-01-3143))

**ZČmIS-1** – Zakon o čezmejnem izvajanju storitev (Uradni list RS, št. 40/23)

Uredba o dopolnilnih dejavnostih na kmetiji (Uradni list RS, št. 57/15, 36/18 in 151/22)

Pravilnik o minimalnih pogojih, ki jih morajo izpolnjevati izvajalci del v gozdovih (Uradni list RS, št. 35/94, 50/06, 74/11 in 80/12)

Uredba o organih v sestavi ministrstev (Uradni list RS, št. 35/15, 62/15, 84/16, 41/17, 53/17, 52/18, 84/18, 10/19, 64/19, 64/21, 90/21, 101/21, 117/21, 78/22, 91/22, 25/23 in 127/23)

# UVOD

Komisija Vlade Republike Slovenije za preprečevanje dela in zaposlovanja na črno (v nadaljnjem besedilu: komisija Vlade RS) je na podlagi 20. člena ZPDZC-1 pristojna za določanje, usklajevanje in spremljanje področja preprečevanja dela in zaposlovanja na črno. Komisija Vlade RS enkrat letno pripravi poročilo o dejavnostih in učinkih preprečevanja dela in zaposlovanja na črno ter poroča o izvajanju in učinkih tega zakona Ekonomsko-socialnemu svetu, Vladi Republike Slovenije in Inšpekcijskemu svetu
Republike Slovenije do konca junija naslednjega leta za preteklo koledarsko leto.

Na podlagi ZPDZC-1 in 14. člena Direktive 2009/52/ES Evropskega parlamenta in Sveta z dne
18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav (UL L št. 168/24 z dne 30. junija 2009) komisija Vlade RS vsako leto opredeli dejavnosti, za katere meni, da se državljani tretjih držav v njih večinoma zaposlujejo nezakonito, in pripravi načrt inšpekcijskih pregledov. Vsako koledarsko leto pripravi tudi poročilo o opravljenih inšpekcijskih pregledih s tega področja in o ugotovitvah teh pregledov obvesti Evropsko komisijo do konca junija naslednjega leta za preteklo koledarsko leto.

Komisija Vlade RS je bila ustanovljena s sklepom Vlade Republike Slovenije št. 01201-5/2019/5 z dne
19. decembra 2019 in spremenjena s sklepom Vlade Republike Slovenije št. 01201-4/2021/5 z dne 27. maja 2021, spremenjena s sklepom Vlade Republike Slovenije št. 01201-18/2022/4 z dne 28. septembra 2022. V letu 2023 je bila zamenjana ena članica komisije, (sklep Vlade Republike Slovenije št. 01201-18/2022/8 z dne 15. junija 2023), tako da zdaj deluje v sestavi:

* mag. Katja Rihar Bajuk, Ministrstvo za delo, družino, socialne zadeve in enake možnosti Republike Slovenije, predsednica komisije,
* Damjan Mašera, Ministrstvo za delo, družino, socialne zadeve in enake možnosti Republike Slovenije, namestnik predsednice komisije,
* Urška Petrovčič, Ministrstvo za finance Republike Slovenije, članica,
* Igor Kovačič, Ministrstvo za pravosodje Republike Slovenije, član,
* Damjana Bokal, Ministrstvo za gospodarstvo, turizem in šport Republike Slovenije, članica,
* Maja Javornik, Ministrstvo za notranje zadeve Republike Slovenije, članica,
* mag. Sonja Konestabo, Inšpektorat Republike Slovenije za delo, članica,
* mag. Andreja But, Tržni inšpektorat Republike Slovenije, članica,
* Janko Kosi, Inšpektorat Republike Slovenije za infrastrukturo, član,
* Tanja Varljen, Inšpektorat Republike Slovenije za naravne vire in prostor, članica,
* mag. Igor Kotnik, Inšpektorat Republike Slovenije za kmetijstvo, gozdarstvo, lovstvo in ribištvo, član,
* Katja Privšek, Zdravstveni inšpektorat Republike Slovenije, članica,
* mag. Mateja Kozlevčar, Inšpektorat Republike Slovenije za šolstvo, članica,
* Zinka Prunk, Finančna uprava Republike Slovenije, članica,
* Metka Meh, Finančna uprava Republike Slovenije, članica,
* Tomaž Nemanič, Generalna policijska uprava, član,
* Mitja Vukovič, predstavnik delojemalcev, član, in
* Smiljan Škarica, predstavnik delodajalcev, član.

Poročilo komisije Vlade RS za leto 2023 o dejavnostih in učinkih preprečevanja dela in zaposlovanja na črno je pripravljeno na podlagi poročil in podatkov organov, pristojnih za nadzor nad delom in zaposlovanjem na črno.

V poročilu so predstavljene spremembe in dopolnitve zakonskih in podzakonskih predpisov, ki se neposredno ali posredno nanašajo na delo in zaposlovanje na črno, ter projekti in dejavnosti inšpekcijskih služb in drugih organov na tem področju (skupaj s podatki o številu izvedenih nadzorov, izrečenih ukrepih in njihovih finančnih učinkih v letu 2023). Opredeljene so tudi težave, skupaj s predlogi rešitev, ter kadrovske in materialne razmere za delo. V posebnem poglavju so navedeni ukrepi, predvideni za preprečevanje dela in zaposlovanja na črno v letu 2024. Sklepni del poročila vsebuje ključne ugotovitve Poročila o dejavnostih in učinkih preprečevanja dela in zaposlovanja na črno za leto 2023 in predloge glede nadaljnjega delovanja na tem področju ter predlog sklepa Vlade Republike Slovenije.

Poročilo o dejavnostih in učinkih preprečevanja dela in zaposlovanja na črno za leto 2023 vsebuje prilogo, in sicer vsebinsko podlago za vnos poročila za Evropsko komisijo o opravljenih inšpekcijskih pregledih. Do lanskega leta se je Evropski komisiji na podlagi 20. člena ZPDZC-1 poslalo letno obvestilo o opravljenih inšpekcijskih pregledih že v pisni obliki, zdaj pa se poročilo na podlagi navodil in novega informacijskega orodja Evropske komisije oddaja v elektronski obliki, zato je navedena priloga le vsebinska podlaga za vnos poročila v informacijski sistem Evropske komisije po zahtevah informacijskega orodja.

Poročilo o dejavnostih in učinkih preprečevanja dela in zaposlovanja na črno za leto 2023 je komisija Vlade RS potrdila na seji 8. maja 2024.

# URESNIČITEV PRIPOROČIL IZ POROČILA KOMISIJE VLADE REPUBLIKE SLOVENIJE ZA LETO 2022

Komisija Vlade RS je poročilo o dejavnostih in učinkih preprečevanja dela in zaposlovanja na črno za leto 2022 potrdila na dopisni seji 22. maja 2023.

Iz Poročila o dejavnostih in učinkih preprečevanja dela in zaposlovanja na črno za leto 2022 izhajajo naslednja **priporočila** komisije Vlade RS nadzornim in drugim organom za preprečevanje dela in zaposlovanja na črno:

* Za učinkovitejše in enotno izvajanje ZPDZC-1 se predlaga organiziranje delovnih sestankov vseh
nadzornih organov po ZPDZC-1 z namenom iskanja odgovorov v zvezi z odprtimi vprašanji, izmenjave dobre prakse, znanja in skupnega sodelovanja ter zagotavljanja enotnih stališč. Posebej pomembno je dobro sodelovanje nadzornikov z ministrstvom, pristojnim za zakonodajo, saj je le tako mogoče
zagotoviti pravočasno odzivanje na zaznane pojave ter s tem povezane potrebne spremembe in
dopolnitve zakonodaje.
* Z namenom preventivnega ravnanja se predlaga intenziviranje obveščanja javnosti o aktivnostih nadzornih organov in aktualni problematiki (na primer prek spletnih strani, medijev), saj je tako z vidika varnosti kot finančnega učinka bistvenega pomena, da izvajalci dejavnosti svojo dejavnost oziroma storitev opravljajo legalno in legitimno v skladu s posebnimi pogoji, predpisanimi s posamezno področno zakonodajo.
* Priporoča se večja pozornost medsebojni povezljivosti in izmenjavi informacij in podatkov različnih nadzornih organov s pomočjo sodobne informacijske podpore tako z vsebinskega kot tudi finančnega vidika. Predlagata se priprava ustrezne zakonske podlage in vzpostavitev enotne računalniške baze, v katero bi vsi inšpektorati vnašali zaznane kršitve, vezane na delo na črno, ter tako imeli boljši vpogled v delovanje posameznega pravnega subjekta. Tako bi lahko več pozornosti namenili morebitnemu delu na črno pri izvajanju svojih pooblastil pri pravnih subjektih, kjer je delo na črno že zaznal druge inšpekcijski organ.
* Poudarja se potreba po okrepitvi sodelovanja med različnimi nadzorstvenimi organi v dobro skupnega nastopa pri izvajanju nadzorstvenih aktivnosti na terenu, kjer se izkazuje skupna problematika. Medsebojna dopolnjevanja pri takšnem načinu dela so ne le v združevanju in enotnem nastopu države na področju, ki presega le delovanje enega organa oziroma posega v pristojnosti več različnih nadzorstvenih organov (na primer ugotavljanje zakonitosti prebivanja tujih delavcev v primeru ugotavljanja nezakonitega zaposlovanja, preverjanje poslovanja zavezancev z vidika spoštovanja čezmejnih pravil, spoštovanje delovnopravnih predpisov), temveč tudi v hitrejšem, učinkovitejšem in stalnem odzivanju na terenu.
* Predlaga se ustanovitev medresorske skupine za področje tujcev, ki bi določala, usmerjala in povezovala vsebine dela vseh nadzornih in drugih organov na področju odkrivanja in preprečevanja dela in
zaposlovanja na črno državljanov tretjih držav ter opredelila dejavnosti in načrt nadzorov na tem
področju. Gre za obsežno in večplastno področje, ki se prepleta z različno zakonodajo (ZTuj-2, ZZSDT, ZPDZC-1) in zato zahteva celovito obravnavo, saj posamezni nadzorni organi ob odsotnosti hitrega ukrepanja drugih služb ne dosegajo želene učinkovitosti pri zajezitvi nepravilnosti.
* Priporoča se povečanje števila sestankov regijskih koordinacij inšpekcij poleg inšpekcijskega sveta, na katerih bi se dodatno preučil pomen skupnih akcij posameznih inšpekcij. Povečati bi bilo treba število nadzorov, na primer izvajalcev del v gozdovih, in to tudi izven rednega delovnega časa, kar pa je glede na kadrovske zmožnosti nadzornih organov težko izvesti. Predlaga se tudi, da bi pri skupnem nadzoru sodelovalo več različnih inšpekcij, pristojnih za nadzor dela na črno.
* Potrebna je kadrovska krepitev organov.
* Ministrstvo za notranje zadeve, kot resorno ministrstvo na področju predpisane ureditve detektivske dejavnosti, naj pripravi spremembe in dopolnitve veljavne ureditve, s katero se bodo ustrezno in jasno določili pogoji, ki jih morajo izpolnjevati fizične in pravne osebe za opravljanje detektivske dejavnosti. S predlaganimi normativnimi rešitvami naj se odpravijo okoliščine, ko je izvajanje detektivske dejavnosti omogočeno subjektom, ki za njeno izvajanje ne izpolnjujejo pogojev. Predlagana ureditev naj zagotovi še učinkoviteje preprečevanje nezakonitega opravljanja detektivske dejavnosti oziroma morebitnih oblik dela na črno.

Komisija Vlade RS po pregledu lanskih priporočil in letošnjega Poročila o dejavnostih in učinkih preprečevanja dela in zaposlovanja na črno za leto 2023 ugotavlja, da je bila večina priporočil izvedena. Nadzorni organi so med seboj sodelovali dobro in korektno. Njihovo sodelovanje je bilo učinkovito in uspešno tudi v skupnih usklajenih akcijah nadzorov in pregledov, zato se bodo takšne akcije nadaljevale. Iz poglavja z naslovom Sklepne ugotovitve s priporočili je razvidno, kam je še treba usmeriti dejavnosti za izboljšanje.

# PREDPISI O ODKRIVANJU IN PREPREČEVANJU DELA IN ZAPOSLOVANJA NA ČRNO V REPUBLIKI SLOVENIJI V LETU 2023

**SPLOŠNO**

Temeljni predpis na področju preprečevanja dela in zaposlovanja na črno je ZPDZC-1, ki določa, kdaj se opravljanje dejavnosti ali dela šteje za delo na črno, kdaj gre za zaposlovanje na črno in kdaj za omogočanje dela na črno ter kaj je nedovoljeno oglaševanje. Ta zakon določa tudi dejavnosti in dela, ki se ne štejejo za delo ali zaposlovanje na črno, ter organe, ki nadzorujejo izvajanje določb ZPDZC-1 (prvi odstavek 1. člena).

Novi ZPDZC-1 je bil sprejet konec aprila 2014, uporabljati pa se je začel 18. avgusta 2014, razen določil, ki se nanašajo na novo ureditev osebnega dopolnilnega dela. Ta se uporabljajo od 1. januarja 2015 naprej.

Na podlagi 16. člena ZPDZC-1 je bil sprejet Pravilnik o osebnem dopolnilnem delu, ki je začel veljati
1. januarja 2015. Ta pravilnik s poznejšimi spremembami in dopolnitvami podrobneje določa dela, ki veljajo za osebno dopolnilno delo, način priglasitve tega dela, obrazec in način poročanja o doseženem prihodku, vsebino in obliko zahtevka za pridobitev vrednotnice, vsebino in obliko vrednotnice ter druge podatke za oblikovanje prijave podatkov o zavarovalni dobi in osnovi za pokojninsko in invalidsko zavarovanje ter način njihovega sporočanja in uporabe.

**SPREMEMBE PREDPISOV**

V letu 2023 je bil sprejet ZORR, ki v svojem 29. členu posega tudi v 12. člen ZPDZC-1 z naslednjim besedilom:

» V Zakonu o preprečevanju dela in zaposlovanja na črno (Uradni list RS, št. 32/14, 47/15 – ZZSDT, 43/19 in 121/21 – ZJN-3B) se v 12. členu v tretjem odstavku besedilo »izdelke domače in umetnostne obrti v skladu z zakonom, ki ureja obrtno dejavnost« nadomesti z besedilom »rokodelske izdelke v skladu z zakonom, ki ureja ohranjanje in razvoj rokodelstva«.

Na tej podlagi smo pripravili predlog Pravilnika o spremembi Pravilnika o osebnem dopolnilnem delu, ki je bil 11. avgusta 2023 objavljen v Uradnem listu RS, št. 89/23. Vsebina pravilnika se nanaša le na uskladitev vsebine priloge pravilnika z določbami zakona. To pomeni, da lahko na podlagi tretjega odstavka 12. člena zakona posameznik med drugimi deli tudi »izdeluje, prodaja in prikazuje izdelovanje rokodelskih izdelkov v skladu z zakonom, ki ureja ohranjanje in razvoj rokodelstva, in ki niso namenjeni zaužitju.«

Z uveljavitvijo sprememb in dopolnitev ZDU-1 in Uredbe o organih v sestavi ministrstev z dnem 25. februarjem 2023 je področje inšpekcijskega nadzora nad izvajanjem predpisov s področja javnega potniškega prometa potnikov v notranjem cestnem prometu in čezmejnem cestnem prometu do prestopne točke v sosednji državi, ki jo določi organ javnega potniškega prometa, prešlo v IRSOE. Tako IRSI od 25. februarja 2023 naprej ni več stvarno pristojen za nadzor navedenega področja, zato so pristojnosti Inšpekcije za cestni promet, organizirane v okviru IRSI, na področju nadzora, ki vpliva na preprečevanja dela in zaposlovanja na črno, bistveno omejene.

Na MNZ je v pripravi nov Zakon o detektivski dejavnosti, ki v posebnem segmentu posebni poudarek namenja preprečevanju dela na črno fizičnih in pravnih oseb, za katere je bilo v praksi ugotovljeno, da nudijo opravljanje detektivske dejavnosti, kljub temu, da te nimajo registrirane ter za njeno opravljanje ne izpolnjujejo posebnih pogojev, določenih v veljavni ureditvi ZDD-1.

 V času poročanja je zakon v pripravi za vnovično medresorsko usklajevanje.

# NADZOR PO ZAKONU O PREPREČEVANJU DELA IN ZAPOSLOVANJA NA ČRNO

Od 18. avgusta 2014 so za nadzor po ZPDZC-1 pristojni v nadaljevanju navedeni nadzorni organi.

Za nadzor in odkrivanje prekrškov na področju dela na črno, ki se nanaša na pravne osebe, tuje pravne subjekte, samozaposlene osebe in posameznike, zaposlovanja na črno, omogočanja dela na črno ter nedovoljenega oglaševanja v delu, ki se nanaša na posameznike, ter za vodenje in odločanje v prekrškovnem postopku je pristojen **FURS**.

Za nadzor in odkrivanje prekrškov na področju dela na črno, ki se nanaša na pravne osebe, tuje pravne subjekte, samozaposlene osebe in posameznike, omogočanja dela na črno, v delu, ki se nanaša na pravne osebe, tuje pravne subjekte in samozaposlene osebe, in nedovoljenega oglaševanja v delu, ki se nanaša na pravne osebe, tuje pravne subjekte in samozaposlene osebe, ter za vodenje in odločanje v prekrškovnem postopku je pristojen **TIRS**.

Za nadzor in odkrivanje prekrškov na področju nedovoljenega oglaševanja, ki zajemajo primere, ko delodajalec objavi potrebo po delavcu za delo, ki ni vezano na njegovo registrirano ali priglašeno dejavnost, ter za vodenje in odločanje v prekrškovnem postopku je pristojen **IRSD**.

Za nadzor nad kršitvami, ki se nanašajo na izpolnjevanje posebnih pogojev za opravljanje dejavnosti, so pristojni **nadzorni organi s področja prometa, kmetijstva in okolja, gozdarstva, energetike in prostora, zdravja, šolstva in športa ter notranjih zadev**.

Drugi nadzorni organi, ki niso nadzorni organi, navedeni v prvem in drugem odstavku 18. člena ZPDZC-1, in pri opravljanju nalog inšpekcijskega nadzora na podlagi svojih predpisov ugotovijo kršitve ZPDZC-1, preverijo dejansko stanje in o ugotovitvah sestavijo zapisnik, ki ga pošljejo pristojnemu nadzornemu organu.

Nadzorni organi imajo po zakonu na področju, ki ga nadzorujejo, pristojnost izdati odločbo o prepovedi opravljanja dejavnosti ali dela na črno v primeru ugotovljene kršitve iz 3. člena ZPDZC-1 (delo na črno) in v primeru kršitve prepovedi zaposlovanja na črno.

***FINANČNA UPRAVA REPUBLIKE SLOVENIJE***

1. **Podatki o številu izvedenih nadzorov, izrečenih ukrepov**

Eno izmed pomembnih področij boja proti sivi ekonomiji je preprečevanje dela in zaposlovanja na črno, ki mu FURS kot nadzorni organ po ZPDZC-1 namenja velik del aktivnosti.

*Podatki o nadzorih, kršitvah in sankcioniranju po ZPDZC-1*

|  |  |  |  |  |  |
| --- | --- | --- | --- | --- | --- |
|  | 2020 | 2021 | 2022 | **2023** | Indeks 2023/2022 |
| Število nadzorov po ZPDZC-1 | 9.248 | 11.995 | 12.268 | **7.510** | 61,2 % |
| Število ugotovljenih sumov kršitev v nadzorih  | 2.563 | 3.003 | 2.389 | **2.346** | 98,9 % |
| Število prepovednih odločb po ZPDZC-1 | 752 | 666 | 643 | **531** | 82,6 % |
| Število obravnavanih prekrškov po ZPDZC-1[[1]](#footnote-1)[1]  | 3.313 | 2.548 | 2.414 | **2.396** | 99,3 %  |
| Znesek glob, v € | 3.095.180 | 4.894.720 | 5.090.310 | **5.123.780** | 100,7 % |

V letu 2023 je bilo opravljenih 7.510 nadzorov dela in zaposlovanja na črno po ZPDZC-1, od tega 6.439 nadzorov na področju zaposlovanja na črno in 1.071 nadzorov na področju dela na črno. Poleg nadzorov je bilo izvedenih tudi 1.063 preostalih aktivnosti, povezanih z nadzori, ki so jih opravili mobilni oddelki in v katerih so ugotovili nepravilnosti.

Nadzore so, ob izvajanju drugih nalog, na podlagi letnega načrta opravljali mobilni oddelki in finančni inšpektorji. Letni načrt je bil pripravljen na podlagi različnih meril, s katerimi so bili prepoznani tvegani zavezanci. Gre namreč za področje, za katero običajno ni podatkov v uradnih evidencah. Nadzori so bili opravljeni tudi na podlagi prejetih prijav ter na podlagi oglasov iz različnih medijev oziroma objavljenih na drug način, dostopen javnosti.

V nadzorih po ZPDZC-1 je bilo v letu 2023 ugotovljenih več kot 2.300 različnih sumov kršitev. Delež nadzorov s kršitvami je bil 30 %. Ker se na tem področju nadzori izvajajo v večjem delu po obravnavi prijav, je delež ugotovljenih kršitev v opravljenih nadzorih precej odvisen od tega, kako natančni so podatki v prijavah.

V postopkih nadzora dela in zaposlovanja na črno je bil ukrep prepovedi dela oziroma zaposlovanja na črno, na podlagi 19. člena ZPDZC-1, izrečen v 531 primerih z izdajo prepovednih odločb. Prepovedne odločbe se izdajo v primerih, ko zavezanci nepravilnosti iz naslova dela ali zaposlovanja na črno ne odpravijo do izdaje odločbe. To pomeni, da se v primeru, ko zavezanec v postopku nadzora nepravilnost odpravi pred izdajo odločbe, postopek zaključi s sklepom o ustavitvi, glede kršitev pa se ustrezno prekrškovno ukrepa.

V letu 2023 je prekrškovni organ FURS zaradi kršitev ZPDZC-1 obravnaval 2.396 prekrškov, za katere je bila storilcem izrečena globa v skupnem znesku 5.123.780 evrov in izrečenih je bilo tudi 455 opominov. Največji delež kršitev in zato tudi največji delež izrečenih glob v prekrškovnih postopkih (92 %) se nanaša na kršitve zaradi zaposlovanja na črno. Več podatkov FURS-a o prekrškovnih postopkih je opisanih v nadaljevanju poročila pod naslovom Finančni učinki.

Najpogosteje nadzirane dejavnosti so bile gradbeništvo, gostinstvo, promet in trgovina.

FURS še vedno prejme največ prijav s področja dela in zaposlovanja na črno. V letu 2023 je bilo 2.663 prejetih prijav zoper zavezance, od tega 1.412 (53 %) zoper delo na črno, 953 (36 %) v zvezi z zaposlovanjem na črno in 298 (11 %) iz naslova nedovoljenega oglaševanja.

*Število prijav v letu 2023*

|  |  |
| --- | --- |
| **Predmet prijave** | Število prijav \* |
| Delo na črno  | 1.412 |
| Zaposlovanje na črno | 953 |
| Nedovoljeno oglaševanje | 298 |

*\* Štete prijave po zavezancih (kombinacija zavezancev in predmetov prijave)*

V nadaljevanju so prikazani podatki ločeno po področjih nadzora dela in zaposlovanja na črno.

1. ***Odkrivanje in preprečevanje dela na črno***

V letu 2023 je bilo opravljenih 1.071 nadzorov dela na črno, v okviru katerih se nadzira tudi nedovoljeno oglaševanje posameznikov. Delež nadzorov s kršitvami je bil 36 %. Z odločbo je bilo izrečenih 263 prepovedi opravljanja dejavnosti oziroma dela na črno.

|  |  |  |  |  |
| --- | --- | --- | --- | --- |
| **Nadzori dela na črno** | *2020* | *2021* | *2022* | ***2023*** |
| Število opravljenih nadzorov dela na črno in nedovoljenega oglaševanja | 1.422 | 1.487 | 1.393 | **1.071** |
| Delež nadzorov s kršitvami | 37 % | 38 % | 32 % | **36 %** |
| Število odločb o prepovedi opravljanja dela na črno | 384 | 364 | 330 | **263** |
| Znesek izrečenih glob (EUR) | 296.680 | 427.120 | 357.560 | **367.680** |

Posebnost delovnega časa mobilnih oddelkov (24/7/365) omogoča stalno prisotnost na terenu ter s tem pokritost nadzora in odkrivanje kršitev v času, ko zavezanci ne pričakujejo nadzora. Stalna prisotnost na terenu in povezava mobilnih oddelkov na terenu z operativnim komunikacijskim centrom FURS pripomoreta k izvedbi učinkovitejšega nadzora, posredno pa imata tudi preventivni učinek na zavezance.

Delo na črno posameznikov so na FURS odkrivali tudi na podlagi oglasov, pri čemer je bil v teh primerih hkrati poudarek tudi na odkrivanju kršitev nedovoljenega oglaševanja posameznikov, ki je prav tako v pristojnosti nadzora FURS.

Za kršitve dela na črno je bilo izrečenih 384 prekrškovnih ukrepov, izdanih je bilo 238 plačilnih nalogov in 146 prekrškovnih odločb. Pri tem so bile izrečene globe v višini 367.680 evrov in izdanih je bilo 26 opominov. Po statusu so bili prekrškovni ukrepi izrečeni 353 fizičnim osebam (od tega 252 državljanom Republike Slovenije in 101 tujim državljanom) ter 19 pravnim subjektom in 12 odgovornim osebam. Na sodišče je bil podan en obdolžilni predlog.

Za kršitve nedovoljenega oglaševanja je bilo posameznikom izrečenih 67 prekrškovnih ukrepov, od tega devet plačilnih nalogov in 58 prekrškovnih odločb. V prekrškovnih postopkih je bila izrečena globa v višini 29.600 evrov in izdanih deset opominov.

Nadzor dela na črno na podlagi nedovoljenega oglaševanja FURS zagotavlja s spremljanjem oglasov in obravnavanjem prijav. Poudarek je na spletnem oglaševanju, kjer gre predvsem za oglaševanje prodaje različnega blaga, delno pa tudi za ponudbo storitev. Zaznavamo, da oglaševalci vse bolj uporabljajo socialna omrežja, kjer je lažje prikriti identifikacijo oglaševalca. V takih primerih se v nadzorih uporabljajo pooblastilo prikritega nakupa in druga pooblastila po ZFU, ki glede na okoliščine primera pripomorejo k uspešni izvedbi nadzora oziroma ugotavljanju kršitev.

1. ***Odkrivanje in preprečevanje zaposlovanja na črno***

V letu 2023 je bilo opravljenih 6.439 nadzorov zaposlovanja na črno, delež nadzorov s kršitvami je dosegal 28 %.

|  |  |  |  |  |
| --- | --- | --- | --- | --- |
| **Nadzori zaposlovanja na črno** | *2020* | *2021* | *2022* | ***2023*** |
| Število opravljenih nadzorov zaposlovanja na črno | 7.826 | 10.508 | 10.875 | **6.439** |
| Delež nadzorov z ugotovljenim zaposlovanjem na črno | 22 % | 21 % | 17 % | **28 %** |
| Število odločb o prepovedi opravljanja zaposlovanja na črno | 368 | 302 | 313 | **268** |
| Znesek izrečenih glob (EUR) | 2.796.500 | 4.436.000 | 4.708.250 | **4.726.500** |

V primerih ugotovljenega zaposlovanja na črno, v katerih so delodajalci odpravili kršitve med nadzorom (z zagotovitvijo ustrezne pravne podlage za delo in s prijavo v zavarovanje), torej pred izdajo odločbe o prepovedi dela posamezniku, ki je zaposlen na črno, so bili inšpekcijski postopki ustavljeni s sklepom o ustavitvi, zoper kršitelje pa se je ustrezno prekrškovno ukrepalo. V preostalih primerih je bil uporabljen ukrep prepovedi, in sicer je bilo v letu 2023 izrečenih 268 prepovedi dela posameznikom, zaposlenim na črno.

V prekrškovnih postopkih je bilo izrečenih 1.945 prekrškovnih ukrepov, od tega je bilo izdanih 141 plačilnih nalogov ter 1.804 prekrškovnih odločb. Pri tem je bilo izrečenih glob v višini 4.726.500 evrov in 434 opominov. Po statusu so bili prekrškovni ukrepi izrečeni 331 fizičnim osebam (od tega 224 državljanom Republike Slovenije in 107 tujim državljanom) ter 1.029 pravnim subjektom in 585 odgovornim osebam. Na sodišče je bilo podanih sedem obdolžilnih predlogov.

Zaradi suma storitve kaznivega dejanja zaposlovanja na črno po 199. členu Kazenskega zakonika RS so bile podane tri kazenske ovadbe.

Nadzore zaposlovanja na črno FURS izvaja na podlagi lastnih zaznav sumov kršitev, analize tveganj in prijav ter pobud drugih državnih organov. Največ kršitev zaposlovanja na črno je bilo ugotovljenih v dejavnostih gradbeništva in gostinstva.

FURS zagotavlja nadzor in učinkovito odkrivanje kršitev zaposlovanja na črno s stalno prisotnostjo mobilnih oddelkov na terenu, ki za preverjanje podatkov iz terena sodelujejo z operativnim komunikacijskim centrom. Za učinkovit nadzor področja zaposlovanja na črno se izbori pripravljajo z analizo tveganja in centralnim dodeljevanjem zadev ob upoštevanju ravni tveganja tudi na področju neprijavljenega dela.

Med najpogostejšimi ugotovljenimi kršitvami delodajalcev na področju zaposlovanja na črno so še vedno kršitve, ko delodajalec omogoči delo posamezniku, s katerim ni sklenil pogodbe za delo oziroma ga ni prijavil v obvezna socialna zavarovanja.

1. ***Nezakonito zaposlovanje državljanov tretjih držav***

Po ZPDZC-1 je prepovedano zaposlovanje na črno, za kar se šteje, če delodajalec nezakonito zaposli državljana tretje države (6. alineja prvega odstavka 5. člena ZPDZC-1).

**Nadzor:**

FURS je v letu 2023 opravil 6.439 nadzorov zaposlovanja na črno, v okviru katerih je opravil tudi nadzore zaposlovanja državljanov tretjih držav. Nezakonito zaposlovanje državljanov tretjih držav je bilo v nadzoru ugotovljeno pri 62 delodajalcih, in sicer za skupno 84 državljanov tretjih držav. Najpogosteje so bile nepravilnosti iz naslova nezakonitega zaposlovanja državljanov tretjih držav ugotovljene v dejavnosti gradbeništva (F), gostinstva (I) in trgovine (G).

**Sankcioniranje:**

V letu 2023 je bilo v zvezi z nezakonitim zaposlovanjem državljanov tretjih držav zoper kršitelje – pravne subjekte zaradi kršitve določbe 6. alineje prvega odstavka 5. člena ZPDZC-1 vodenih 67 prekrškovnih postopkov. Od tega je bilo po stanju 31. decembra 2023 zaključenih 58 prekrškovnih postopkov, devet postopkov pa je bilo še v teku. V letu 2023 je bilo v prekrškovnih postopkih zaradi kršitev nezakonitega zaposlovanja državljanov tretjih držav sankcioniranih 58 delodajalcev. Skupni znesek izrečene globe za obravnavani prekršek po 5. alineji prvega odstavka 23. člena ZPDZC-1 je pri kršiteljih – pravnih subjektih, delodajalcih in njihovih odgovornih osebah znašal 317.000 evrov; izrečenih je bilo sedem opominov. V zvezi z navedeno kršitvijo je bilo sankcioniranih tudi 68 delavcev, fizičnih oseb – državljanov tretjih držav, ki jim je bila zaradi storitve prekrška po tretjem odstavku 23. člena ZPDZC-1 izrečena globa v skupni višini 29.000 evrov in izrečenih deset opominov.

Skupaj je bila v letu 2023 zaradi kršitev nezakonite zaposlitve državljanov tretjih držav izrečena globa v višini 346.000 evrov 164 kršiteljem (delodajalcem, odgovornim osebam in delavcem – državljanom tretjih držav).

***Poročanje MF***

V skladu z ZPDZC-1 mora FURS obveščati Ministrstvo za finance Republike Slovenije (MF) o imenih delodajalcev, pri katerih je bil s pravnomočno odločbo ugotovljen prekršek nezakonitega zaposlovanja državljanov tretjih držav. V letu 2023 je FURS sporočil MF podatke o 40 delodajalcih, pri katerih je bilo pravnomočno ugotovljeno nezakonito zaposlovanje državljanov tretje države. Pravna oseba, tuj pravni subjekt ali samozaposlena oseba, ki zaposli državljana tretje države, ki nezakonito prebiva v Republiki Sloveniji, za pet let od pravnomočnosti odločbe, s katero ji je bila izrečena globa za prej navedeni prekršek, izgubi ali se ji omeji pravica do javnih sredstev, vključno s sredstvi Evropske unije.

1. **Finančni učinki**

***Globe v prekrškovnih postopkih***

V letu 2023 je bilo zaradi kršitev ZPDZC-1 obravnavanih 2.396 prekrškov, za katere je bila storilcem izrečena globa v skupnem znesku 5.123.780 evrov in izrečenih je bilo 455 opominov. Največji delež ugotovljenih nepravilnosti in posledično tudi največji delež izrečenih glob (92 %) se nanaša na kršitve iz naslova zaposlovanja na črno. V prekrškovnih postopkih je bilo vloženih osem obdolžilnih predlogov.

Največji delež ugotovljenih prekrškov in zato tudi največji delež izrečenih glob (92 %) se nanaša na kršitve iz naslova zaposlovanja na črno.

|  |  |  |  |  |
| --- | --- | --- | --- | --- |
| **Prekrškovni postopki** | 2020 | 2021 | 2022 | 2023 |
| Znesek glob, v € | 3.095.180 | 4.894.720 | 5.090.310 | 5.123.780 |
| Število prekrškovnih ukrepov\* | 3.312 | 2.548 | 2.414 | 2.396 |

\* Število prekrškovnih ukrepov po ZPZDC-1 (št. kršitev po ZPDZC-1; ne glede na to, da lahko en akt vsebuje več kršitev).

.

***Osebno dopolnilno delo – prihodek in vrednotnice***

Poseben segment je nadzor osebnega dopolnilnega dela (ODD).

Na podlagi predloženih poročil o doseženih prihodkih v letu 2023 so izvajalci ODD do 31. januarja 2024 oddali poročila o doseženem prihodku v višini 2.141.532,07 evra prihodkov, kar pomeni za 1,2 % nižji prihodek od leta 2022 in za 9 % višji kot v letu 2021. Na podlagi podatkov, ki so jih podale upravne enote in eUprava, je bilo v letu 2023 pridobljenih 14.663 vrednotnic za ODD, kar je šest manj kot v letu 2022. Podatki zadnjih treh let kažejo le še na manjše razlike v prihodkih in pri nakupu vrednotnic ter ne pomenijo večjih odstopanj.

FURS je izvajalcem ODD, ki za leto 2023 polletnega poročila o doseženih prihodkih iz naslova ODD niso predložili v predpisanem roku niti niso podali obvestila, da niso dosegli nobenih prihodkov, poslal 2.559 pozivov. Večina zavezancev, ki so prejeli poziv za napoved prihodkov, je podala izjavo, da v letu 2023 niso opravljali osebnega dopolnilnega dela in iz tega naslova niso imeli prihodkov. FURS bo zaradi neopravljanja osebnega dopolnilnega dela in neoddajanja poročil iz naslova osebnega dopolnilnega dela v skladu z drugim odstavkom 4. člena Pravilnika o osebnem dopolnilnem delu AJPES-u poslal 393 obvestil s predlogom za izbris iz seznama oseb, ki opravljajo osebno dopolnilno delo.

Na podlagi doseženih prihodkov iz naslova osebnega dopolnilnega dela v prvem polletju leta 2023 je ugotovljeno, da je trikratni povprečni mesečni neto dohodek v preteklem koledarskem letu (3.955,92 evra) preseglo šest oseb (najvišji doseženi prihodek je bil 5.495,08 evra), v drugem polletju leta 2023 je bil preseženi trikratni povprečni mesečni neto osebni dohodek ugotovljen pri devetih zavezancih (najvišji dosežen prihodek je bil v višini 5.355,00 evra). Navedeni zavezanci so bili obveščeni, naj se glede na doseganje prihodkov organizirajo kot gospodarska družba ali kot samostojni podjetnik posameznik. Zavezanci se morajo tudi izpisati iz razvida oseb, ki opravljajo osebno dopolnilno delo, sicer bo FURS AJPES-u predlagal izbris po uradni dolžnosti.

1. **Primeri dobre prakse in uspešne akcije**

*Nadzori po Zakonu o davčnem potrjevanju računov v povezavi z delom in zaposlovanjem na črno*

Uvedba davčnih blagajn je eden od ukrepov s ciljem zmanjšanja obsega sive ekonomije, povečanja javnofinančnih prihodkov, učinkovitejšega pobiranja obveznih dajatev, pravičnejše porazdelitve davčnega bremena med zavezanci in večje zaščite potrošnikov. Sistem omogoča pregledno in zanesljivo evidentiranje gotovinskega prometa davčnih zavezancev, učinkovitejši nadzor ter preprečevanje davčnih goljufij na področju obveznih dajatev, učinkovit nadzor gotovinskega poslovanja ter dela in zaposlovanja na črno.

Med pozitivne učinke uvedbe davčnih blagajn se šteje tudi povečanje prijav v zavarovanje za socialno varnost glede izdajateljev računov (operaterjev), ki izdajajo in davčno potrjujejo račune. Med podatki, ki se z davčnim potrjevanjem računov prenesejo v sistem davčnih blagajn, je tudi davčna številka operaterja. V povezavi s to številko FURS nadzira tudi zaposlovanje na črno. Nadzori zaposlovanja na črno se opravljajo vzporedno z nadzori na področju davčnega potrjevanja računov. V letu 2023 je bila v 535 nadzorih davčnega potrjevanja računov vzporedno opravljena aktivnost, v kateri se je preverjal obstoj zavarovalne podlage za zaposlene, ki v trenutku nadzora na terenu opravljajo delo in pri katerih niso bile ugotovljene nepravilnosti iz naslova zaposlovanja na črno.

Za izvajanje učinkovitega nadzora na področju zaposlovanja na črno nadzorniki uporabljajo mobilno aplikacijo »Nadzor blagajn« s funkcionalnostjo – operaterji davčnih blagajn brez pravne podlage za delo. Gre za mobilno aplikacijo, ki omogoča sprotno obveščanje nadzornikov (mobilnih oddelkov) neposredno na terenu v trenutku opravljanja dela operaterja (izdajatelja računov po davčnih blagajnah). V letu 2023 so uslužbenci mobilnih oddelkov na podlagi navedene aplikacije izvedli 576 nadzorov, v katerih so ugotovili 362 kršitev zaposlovanja na črno. Delež nadzorov s kršitvami je dosegel 63 %.

*Izvajanje ciljno usmerjenih nadzorov na področju dela in zaposlovanja na črno*

Na FURS deluje delovna skupina za upravljanje tveganj na področju dela in zaposlovanja na črno. Cilj delovanja delovne skupine je sistemsko obvladovanje tveganj na področju dela in zaposlovanja na črno prek ustreznega sistemskega prepoznavanja, ovrednotenja, določitev prednostnih izbir ter priprava predlogov, ukrepov in aktivnosti na omenjenem področju. Namen je, da se z izvedenimi aktivnostmi zmanjša obseg dela in zaposlovanja na črno in s tem tudi obsega sive ekonomije ter zagotavljanja pravic, ki sicer pripadajo vsakemu posamezniku, ki dela in je zaposlen nezakonito, ne samo z represivnimi sredstvi (nadzor), temveč tudi z usmerjenimi aktivnostmi in ukrepi za izboljšanje sodelovanja in povečanja prostovoljnega izpolnjevanja davčnih obveznosti davčnih zavezancev.

*Uvajanje sistema avtomatizirane zaznave tveganj*

FURS že nekaj let uporablja sistem avtomatizirane zaznave tveganj z uporabo aplikacije SAP – Fraud Management v procesu nadzora. Na podlagi identifikacije ključnih tveganj se po posameznih področjih, tudi dela in zaposlovanja na črno, uporablja programsko orodje, ki s kazalniki tveganja iz velikega obsega podatkov lahko določi najbolj tvegane zavezance, pri katerih se v nadaljevanju izvede nadzor.

Dodeljevanje primerov, v katerih je treba izvesti nadzor, se izvaja centralizirano, kar zagotavlja enakomernejšo obremenjenost finančnih uradov, hkrati pa odpravlja morebitne lokalne vplive, saj inšpektorji v večjem deležu opravljajo nadzore pri zavezancih, ki imajo sedež na drugem finančnem uradu (v izmenjavi). Uporaba programske podpore za analizo tveganja in centralno dodeljevanje se odraža tudi v učinkih nadzorov dela in zaposlovanja na črno. V obdobju 2017–2023 je bila uspešnost nadzorov dela in zaposlovanja na črno, dodeljenih po ciljnih tveganjih, povprečno 75-%.

*Koordinirane akcije z drugimi inšpekcijskimi službami*

FURS je tudi v letu 2023 sodeloval v koordiniranih akcijah s preostalimi inšpekcijskimi službami. Največ sodelovanja je s Policijo, IRSD, TIRS, v posamičnih primerih pa tudi z drugimi nadzornimi organi, kot so IRSKGLR, UVHVVR in ZIRS.

V sodelovanju z drugimi inšpekcijami so se v posameznih primerih izvajali tudi koordinirani nadzori in izmenjava informacij, potrebnih za postopke nadzora, ter odstopale kršitve s pristojnosti drugega inšpektorata.

V letu 2023 je FURS z drugimi organi sodeloval na teh področjih:

* nadzor dela in zaposlovanja na črno ter izdajanje računov v dejavnostih, kjer se opravlja pretežno gotovinsko poslovanje, v okviru katerih bi poudarili nadzore prodaje sadja in zelenjave na stojnicah, ki so potekali v sodelovanju z inšpekcijo za varno hrano, veterinarstvo in varstvo rastlin pri UVHVVR, TIRS, inšpektoratom za infrastrukturo, uradom za meroslovje, inšpekcijo za ceste (IRSI) in medobčinskimi inšpekcijskimi službami;
* sodelovanje v skupni evropski akciji trgovine z ljudmi – JAD THB 2023 (*Joint Action Days Trafficking in Human Beings*), katere nosilec je bil IRSD, sodelovanje pa je potekalo tudi s Policijo. Namen akcije je bila prepoznava morebitnih žrtev trgovine z ljudmi, izkoriščanih v zvezi s prisilnim delom in v drugih oblikah izkoriščanja pri delodajalcih v dejavnosti gradbeništva in prevoza v cestnem prometu (10. do 17. junija 2023);
* na pobudo Policije se FURS udeležuje delovnih posvetov Skupine za obravnavo tujcev, na katerih se obravnavajo problematika tujcev in naloge, povezane z nadzorom nad prebivanjem tujcev v državi, odkrivanje kaznivih dejanj na področju trgovine z ljudmi, zlorabe dovoljenj za prebivanje, delo na črno, fiktivne prijave prebivališča in preostala problematika tujcev. FURS se je v letu 2023 na povabilo Policije (PU LJ) udeležil tudi posveta na temo nezakonitega prebivanja tujcev ter pridobivanja dovoljenj za prebivanje.

*Preventivno delovanje na področju neprijavljenega dela*

Poleg nadzornih aktivnosti FURS izvaja še druge ukrepe, kot so informiranje zavezancev, klicni centri, izobraževanje mladih v okviru projekta »davčno opismenjevanje mladih« in vnaprejšnje medijske objave nadzorov, s katerimi skuša spodbuditi zavezance k pravilnemu in pravočasnemu plačevanju prispevkov za socialno varnost ter ozavestiti zaposlence in širšo javnost, da bi z aktivnim sodelovanjem tudi sami pripomogli k ureditvi razmer na področju neprijavljenega dela:

* spodbujanje zavezancev k uporabi instituta samoprijave (zavezanci sami sporočijo davčnemu organu morebitne pozneje ugotovljene nepravilnosti v davčnih obračunih in se tako izognejo kazni za prekršek);
* FURS na svojem spletnem portalu objavlja seznam delodajalcev, ki ne predlagajo obračunov davčnih odtegljajev in obračunov prispevkov za socialno varnost za dohodke iz delovnega razmerja;
* zaposlenci, za katere delodajalec ni oddal obračuna davčnega odtegljaja in obračuna prispevkov za socialno varnost za dohodke iz delovnega razmerja, lahko na finančno upravo podajo izjavo, v kateri se izjavijo, ali jim je delodajalec izplačal plačo ali ne. Na podlagi prejetih prijav in ugotovitev, da delodajalec delavcem plač dejansko ni izplačal, FURS delodajalce – neizplačevalce plač sankcionira v skladu z določili 134.a člena ZPIZ-2 s predpisano globo v višini od 450 do 20.000 evrov, odvisno od velikosti in statusa delodajalca. Z globo od 450 do 2.000 evrov se kaznuje tudi odgovorna oseba delodajalca;
* zaposlenci lahko na FURS prek sistema eDavki preverijo, ali jim delodajalec plačuje prispevke za socialno varnost. Na spletnem portalu FURS je na voljo tudi mobilna aplikacija eDavki, ki je namenjena fizičnim osebam in ponuja številne funkcionalnosti poslovanja s FURS. Poleg obrazcev, kontaktov in splošnih informacij med drugim ponuja tudi personalizirani koledarček, prek katerega lahko fizične osebe prejemajo obvestila o svojih konkretnih obveznostih in pravicah (na primer obvestilo o izteku roka plačila določenega davka). Fizične osebe so prek te aplikacije obveščene tudi o tem, če jim njihov delodajalec ne obračunava in plačuje prispevkov za socialno varnost;
* druge medijske objave, med njimi tudi o načrtovanih ciljno usmerjenih nadzorih.

***TRŽNI INŠPEKTORAT REPUBLIKE SLOVENIJE***

1. **Podatki o številu izvedenih nadzorov, izrečenih ukrepov**

V letu 2023 ni prišlo do sprememb zakonodaje, ki bi neposredno vplivale na izvajanje ZPDZC-1, ki ga nadzira TIRS. Med drugim so se seznanili z ZPRS-2, pri čemer pa pripomb niso imeli. Prav tako so seznanjeni s tem, da je v postopku priprave nova standardna klasifikacija dejavnosti (SKD). Obe spremembi bosta sicer imeli določen vpliv na postopke, ki se vodijo po določbah ZPDZC-1, vendar v letu 2023 še nista začeli veljati.

V okviru nadzorov, ki spadajo pod pristojnost TIRS, tržni inšpektorji praviloma pri vseh nadzorih preverjajo tudi: pri pravnih osebah določitev dejavnosti v ustanovitvenem aktu, v določenih primerih preverjajo tudi, ali ima pravna oseba z zakonom predpisane listine o izpolnjevanju pogojev za opravljanje dejavnosti oziroma pri samozaposlenih osebah preverjajo vpis v register ter seveda tudi tu v določenih primerih ali ima z zakonom predpisane listine o izpolnjevanju pogojev za opravljanje te dejavnosti – z izjemo subjektov, pri katerih je bil nadzor že večkrat opravljen in se je to že preverjalo.

Pogosto se zgodi, da zavezanec dejavnosti nima določene v svojem ustanovitvenem aktu. Do tega lahko pride iz različnih razlogov: bodisi ker dejavnosti sam ne zna uvrstiti v pravilno šifro, določeno s Standardno klasifikacijo dejavnosti 2008 (v nadaljnjem besedilu: SKD 2008), ali tega ne zna niti registrski organ ali pa so se z neko dejavnostjo začeli ukvarjati, ker se je med poslovanjem pokazala poslovna priložnost.

TIRS v okviru področja ZPDZC-1 torej nadzoruje, ali so posamezni gospodarski subjekti registrirali šifro dejavnosti pri vpisu v ustanovitveni akt oziroma pri registraciji ter ali so pridobili posamezna dovoljenja oziroma ali izpolnjujejo zakonsko določene pogoje za opravljanje dejavnosti.

V okviru preverbe spoštovanja določb ZPDZC-1 so tržni inšpektorji v letu 2023 na območju
celotne Slovenije opravili skupno 5.036 pregledov. Zaradi ugotovljenih kršitev zakona je bilo
izdanih 88 upravnih odločb ter 70 opozoril ZIN z namenom odprave nepravilnosti. V postopkih o
prekršku pa je bilo izrečenih 18 glob, 96 opominov in 185 opozoril ZP-1. V primerjavi z letom
poprej vidimo povečanje tako števila pregledov kot tudi števila izrečenih ukrepov oziroma
kazenskih sankcij.

TIRS še vedno zastopa stališče, da je pomanjkanje posamezne šifre dejavnosti bistveno manjša kršitev kot pa opravljanje dejavnosti brez ustreznega dovoljenja, saj se z listino dokazuje izpolnjevanje pogojev za opravljanje posamezne dejavnosti, medtem ko je bodisi vpis posamezne šifre v ustanovitveni akt bodisi do-registracija le administrativno dejanje.

TIRS torej nadzira tudi področne predpise, s katerimi so za opravljanje dejavnosti predpisana posebna dovoljenja, opravljanje dejavnosti brez dovoljenja pa pomeni kršitev 3. člena ZPDZC-1. Za opravljanje nekaterih obrtnih dejavnosti si je treba pridobiti obrtno dovoljenje. Poudariti velja, da je precej dejavnosti, ki jih nadzira TIRS, dereguliranih oziroma zanje niso več predpisana posebna dovoljenja.

Obrtna dejavnost je pridobitna proizvodna ali storitvena dejavnost, ki se opravlja na podlagi individualnih naročil, v majhnih serijah, opravlja se trajno s stroji, orodji in tehničnimi napravami, primernimi za opravljanje posamezne dejavnosti, in nima značilnosti tekočih trakov ali avtomatiziranega delovnega procesa. Značilne obrtne dejavnosti so frizerske, kozmetične storitve, pekarstvo, popravila in vzdrževanje strojev, gradnja stanovanjskih in nestanovanjskih stavb in podobno.

Pogoji za opravljane obrtne dejavnosti so določeni v ObrZ. Za opravljanje nekaterih dejavnosti je zaradi varovanja življenja, zdravja in premoženja ljudi ali zaradi zagotavljanja varstva okolja potrebna ustrezna poklicna usposobljenost, s tem pa tudi pridobitev obrtnega dovoljenja, za preostale dejavnosti, ki se običajno opravljajo na obrten način, pa obrtnega dovoljenja ni treba pridobiti.

TIRS je v letu 2023 v okviru nadzora urejenosti delovanja poslovnih subjektov glede na vse predpise, za katere je pristojen TIRS, nadzore usmeril predvsem na subjekte, ki opravljajo obrtno dejavnost. V okviru akcije, ki je trajala od februarja do novembra 2023, je bilo pregledanih 1.369 gospodarskih subjektov, pri katerih je bilo opravljenih 1.936 inšpekcijskih pregledov po 21 različnih zakonih in uredbah, pri čemer je bila kršitev poslovanja ugotovljena pri 437 (31,9 %) oziroma eni tretjini subjektov. Od tega je bilo na podlagi ObrZ opravljenih 1.178 inšpekcijskih pregledov in zavezancem zaradi kršitev določb ObrZ izrečenih 22 ukrepov, in sicer 11 upravnih odločb, pet opozoril po ZP-1, štirje opomini in dve globi. Ukrepi so bili izrečeni zaradi opravljanja dejavnosti brez obrtnega dovoljenja oziroma zaradi odsotnosti nosilca obrtne dejavnosti.

Število ukrepov na podlagi ObrZ je sicer višje kot v letu 2022, vendar sorazmerno majhno, na kar vpliva tudi dejstvo, da se je število dejavnosti, za katere je potrebno obrtno dovoljenje kot dokazilo o ustrezni usposobljenosti za opravljanje dejavnosti, z leti precej zmanjšalo. Ali imajo obrtniki pridobljena obrtna dovoljenja, se preverja neprekinjeno vse od uveljavitve zakona, na terenu pa inšpektorji vsako leto zaznajo posamezne subjekte, ki dovoljenja nimajo oziroma nimajo več zaposlenega nosilca obrtnega dovoljenja. Več kršitev pri obrtnikih je na drugih področjih dela, predvsem na področju varstva potrošnikov.

TIRS bo tudi v prihodnje spremljal in nadziral obrtne dejavnosti tako domačih kot tujih obrtnikov, saj stalna prisotnost nadzora na trgu zagotavlja večjo urejenost.

1. **Finančni učinki**

Tržni inšpektorji so v letu 2023 zaradi kršitev določil ZPDZC-1 izrekli za 79.540,00 evra glob, 12.066,00 evra stroškov prekrškovnega postopka in 7.223,30 evra odvzete premoženjske koristi.

Prostovoljno je bilo plačanih za 12.610,00 evra glob (od tega je bilo za 7.570,00 evra glob plačanih pravočasno, zato so bile plačane samo v polovičnem znesku, medtem ko je bilo za 5.040,00 evra glob plačanih izven roka za možnost plačila polovice zneska izrečene globe), 6.444,00 evra stroškov prekrškovnega postopka in 510,00 evra odvzete premoženjske koristi. Zaradi neplačila so v izterjavo na FURS predali za 10.240,00 evra glob, 862,00 evra stroškov prekrškovnega postopka in 1.240,30 evra odvzete premoženjske koristi. Preostanek terjatev (za 49.120,00 evra glob, 4.760,00 evra stroškov prekrškovnega postopka in 5.473,00 evra odvzete premoženjske koristi) so odprte terjatve, prekrškovni postopki še niso zaključeni ali še ni potekel rok za oddajo neplačane terjatve FURS.

1. **Primeri dobre prakse in uspešne akcije**

TIRS ima zdaj že dodobra utečeno prakso sodelovanja z drugimi nadzornimi organi na različnih področjih: od gostinstva in trgovine do posredništva v prometu z nepremičninami, kjer se med drugim preverja tudi ustrezna »registracija« dejavnosti.

***INŠPEKTORAT REPUBLIKE SLOVENIJE ZA DELO***

1. **Podatki o številu izvedenih nadzorov, izrečenih ukrepov**

V okviru pooblastil, določenih z ZPDZC-1, je IRSD pristojen samo za ugotavljanje kršitev določb druge alineje prvega odstavka 6. člena tega zakona, ki se nanašajo na nedovoljeno oglaševanje, in sicer v primeru, če delodajalec objavi potrebo po delavcu za delo, ki ni vezano na njegovo registrirano ali priglašeno dejavnost, in v nadaljevanju za vodenje prekrškovnega postopka. Če pri izvajanju svojih pristojnosti inšpektor za delo ugotovi, da obstaja sum zaposlitve na črno, izda odločbo, s katero prepove opravljanje dela posamezniku, ki je zaposlen na črno, in s tem nemudoma seznani FURS.

V letu 2023 so inšpektorji za delo glede na navedene pristojnosti pri opravljanju svojega dela zabeležili 23 kršitev ZPDZC-1. Od tega se 16 kršitev nanaša na prvo alinejo prvega odstavka 5. člena ZPDZC-1, ki določa, da se za zaposlovanje na črno šteje, če delodajalec omogoči delo posamezniku, s katerim ni sklenil pogodbe o zaposlitvi oziroma ga ni prijavil v obvezna socialna zavarovanja ali ga je v času trajanja delovnega razmerja odjavil iz obveznih socialnih zavarovanj. V petih primerih je bila ugotovljena kršitev druge alineje prvega odstavka 5. člena ZPDZC-1, omogočeno je bilo delo posamezniku, s katerim ni bila sklenjena pogodba civilnega prava, na podlagi katere se lahko opravlja delo, oziroma ni bila opravljena prijava v obvezna socialna zavarovanja. V enem primeru (pri delodajalcu, ki opravlja glavno dejavnost R 91 – dejavnost knjižnic, arhivov, muzejev in druge kulturne dejavnosti) je bilo ugotovljeno nezakonito zaposlovanje državljana tretje države. Za zaposlovanje na črno se šteje tudi, kadar posameznik v svojem imenu in za svoj račun zaposli posameznika, da zanj opravlja delo na črno – ugotovljen je bil en takšen primer.

Inšpektorji za delo v primerih, ko ugotovijo zaposlovanje na črno, v skladu s tretjim odstavkom 19. člena ZPDZC-1 in v povezavi s četrto točko prvega odstavka 19. člena ZID izdajo odločbo, s katero prepovejo opravljanje dela posamezniku, ki je zaposlen na črno, in s tem nemudoma seznanijo FURS. Na podlagi ugotovljenih kršitev so inšpektorji za delo v letu 2023 v 19 primerih z odločbo prepovedaliopravljanje dela delavcev ali delovnega procesa oziroma uporabo sredstev za delo do odprave nepravilnosti in s tem seznanili pristojni organ.

Glede nedovoljenega oglaševanja, v delu, ki se nanaša na objavo potrebe po delavcu za delo, ki ni vezano na delodajalčevo registrirano ali priglašeno dejavnost, inšpektorji za delo v poročevalskem obdobju niso zabeležili kršitev nedovoljenega oglaševanja.

Poročajo še, da na naslov IRSD prejmejo izredno veliko prijav domnevnih kršitev prepovedi zaposlovanja oziroma dela na črno, ki jih odstopajo pristojnemu organu.

1. **Finančni učinki**

Finančnih učinkov v poročevalskem obdobju ne beležijo.

1. **Primeri dobre prakse in uspešne akcije**

Statistično niso posebej spremljali podatka o vseh izvedenih skupnih aktivnostih z drugimi nadzornimi organi. Inšpektorji so v letu 2023 najpogosteje sodelovali s FURS, predvsem na področju zaposlovanja oziroma dela tujcev, pri ugotavljanju zaposlovanja na črno in pri nadzoru gradbišč. Pogosto so sodelovali tudi s Policijo, ravno tako predvsem na področju zaposlovanja in dela tujcev, pri nadzoru gradbišč ter pri opravljanju raziskav nezgod pri delu. Sodelovali so tudi z ZRSZ, predvsem pri izmenjavi informacij in podatkov. Ugotavljajo, da so inšpekcijski nadzori v zvezi z ugotavljanjem kršitev pri delu napotenih delavcev kot tudi nezakonitega posredovanja dela delavcev drugemu uporabniku bolj učinkoviti, če so opravljeni v sodelovanju z drugimi pristojnimi oziroma nadzornimi organi ter če za izvajanje nadzora predhodno pridobijo oziroma izmenjajo čim več podatkov, informacij.

Inšpektorji so sodelovali z drugimi nadzornimi organi tudi v nekaterih skupnih akcijah oziroma nadzorih, organiziranih v posamičnih primerih ali v okviru regijskih koordinacij (TIRS, IRSI – inšpekcija za cestni promet, IJS in drugi). Z Inšpekcijo za gozdarstvo IRSKGLR je bila v letu 2023 izvedena skupna akcija poostrenega nadzora nad izvajanjem del v gozdovih.

Na mednarodnem področju so sodelovali z drugimi inšpekcijskimi organi držav članic EU v segmentu napotenih delavcev. IRSD se na mednarodni ravni vključuje v skupne in usklajene nadzore, ki jih podpira ELA, vključuje se tudi v skupne akcijske dneve (joint action days – JAD), organizirane v okviru EU-orodja Empact in v sodelovanju z Europolom, z namenom preprečevanja izkoriščanja delavcev oziroma trgovine z ljudmi. Skupni akcijski dnevi 2023 so bili izvedeni skupaj s FURS, Policijo in ZSSS pri posameznih delodajalcih iz dejavnosti gradbeništva.

Prav tako se je IRSD, predvsem zaradi okrepitve sodelovanja držav članic v zvezi z napotitvami delavcev iz tretjih držav, priključil projektu Eurodetachement, ki je namenjen krepitvi sodelovanja med državami članicami ter izmenjavi dobrih praks in ozaveščanju.

IRSD je v enem od konkretnih primerov, ki je bil tudi medijsko obravnavan, ukrepal proti delodajalcem, ki so kršili pravice posredovanih tujih delavcev. Opravljenih je bilo več nadzorov pri uporabnikih storitev, pri čemer je bilo ugotovljeno, da je veliko delavcev opravljalo delo prek dveh posredovalnih agencij, registriranih na Slovaškem. Vzpostavljeno je bilo sodelovanje s FURS in Policijo. Izdanih je bilo več prepovednih odločb, uvedenih tudi več prekrškovnih postopkov zaradi drugih nepravilnosti s področja delovnih razmerij, v katerih so bile izrečene globe, in podana kazenska ovadba zaradi kršitve temeljnih pravic delavcev ter zaradi krivega pričanja. Potekalo je tudi sodelovanje s slovaškimi organi. Z analizo podatkov, ki so jih prejeli od njih, je bilo namreč ugotovljeno, da vsi delavci niso bili prijavljeni v socialna zavarovanja na Slovaškem, nekateri niso imeli veljavnih potrdil A1 in veljavnih delovnih dovoljenj. Zaradi suma storitve kaznivega dejanja zaposlovanja na črno IRSD nadaljuje obravnavo zadeve.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

V tem delu so upoštevani rezultati z neposredno uporabo pooblastil po ZPDZC-1 in podatki o nadzorih ter ukrepih, izvedenih po ZPCP-2, vendar v povezavi z ZPDZC-1 (prevoznik ne poseduje z zakonom predpisanih listin o izpolnjevanju pogojev za opravljanje registrirane dejavnosti – licence).

1. **Podatki o številu izvedenih nadzorov, izrečenih ukrepov**

Pri inšpekcijskem nadzoru dejavnosti prevozov potnikov in blaga v cestnem prometu je Inšpekcija za cestni promet IRSI v letu 2023 izvedla 713 inšpekcijskih nadzorov in pri tem v šestih primerih ugotovila različne kršitve, v povezavi z delom na črno.

Upravni ukrepi: izdani sta bili dve upravni odločbi z izrekom prepovedi opravljanja dejavnosti, in sicer enkrat pravni osebi po določilih ZPCP-2 zaradi opravljanja dejavnosti prevozov brez predpisane licence in enkrat fizični osebi po ZPDZC-1 zaradi opravljanja dela na črno v dejavnosti cestnih prevozov.

Prekrškovni ukrepi: izdani so bili ena prekrškovna odločba (pravni in odgovorni osebi pravne osebe) in štirje plačilni nalogi (enkrat pravni in enkrat odgovorni osebi pravne osebe ter dvakrat samostojnemu podjetniku).

1. **Finančni učinki**
* število izrečenih glob: 6
* znesek izrečenih glob: 14.000 evrov

 Neplačane globe so predložene v izterjavo FURS.

1. **Primeri dobre prakse in uspešne akcije**

Naloge s področnih nadzorov inšpekcije za cestni promet IRSI se sicer izvajajo v skladu z načrti dela (letni, mesečni, tedenski). Na področju nadzora dejavnosti prevozništva načrtujejo, organizirajo in koordinirajo oziroma usklajujejo tudi poostrene nadzore na cesti z drugimi nadzornimi organi. V inšpekcijskih pregledih so inšpektorji za cestni promet pozorni na morebitno opravljanje dela na črno. V pretekli praksi se je pokazalo, da so na področju prevozništva takšne kršitve predvsem pri prevozih z avtotaksiji in drugih oblikah prevoza potnikov z osebnimi vozili, redkeje v dejavnosti prevoza blaga ali prevoza potnikov z avtobusi. IRSI pa ni več pristojen za nadzor javnega potniškega v notranjem cestnem prometu, kar zajema prej navedene oblike prevozov.

Do sprememb zakonodaje je IRSI v februarju organiziral in koordiniral skupni nadzor izvajanja dejavnosti prevoza potnikov z avtotaksiji v Ljubljani, v katerem so poleg IRSI sodelovali še nadzorni organi: TIRS, Urad Republike Slovenije za meroslovje, Inšpektorat in redarstvo MU MOL in Policija.

Inšpekcija za cestni promet IRSI sicer ni stvarno pristojna za nadzor zaposlovanja na črno (samo delo na črno), vendar pa v postopkih nadzora na sedežih prevoznih podjetij po določilih ZDCOPMD – pri pregledu aktivnosti voznikov po tahografskih izpisih – odkriva tudi utemeljene sume zaposlovanja na črno. Te okoliščine Inšpekcija za cestni promet preverja tudi v cestnih nadzorih prevozov blaga in mednarodnih prevozov potnikov.

1. ***Inšpektorat Republike Slovenije za naravne vire in prostor***

IRSNVP je v letu 2023 v skladu z dodeljenimi pooblastili izvajal nadzor in opravljal naloge inšpekcijskega nadzora nad izvajanjem predpisov na gradbenem in geodetskem področju ter področju naravnih virov. V okviru dela inšpektorata so inšpektorji izvajali nadzor nad izvrševanjem predpisov in splošnih aktov s področja ohranjanja narave, voda, rudarstva ter urejanja prostora in naselij, graditve objektov in izvedbe gradbenih konstrukcij, izpolnjevanja bistvenih zahtev za objekte in geodetske dejavnosti.

Gradbena inšpekcija IRSNVP je v letu 2023 izvedla več koordiniranih akcij nadzora na gradbiščih, ki so potekale med 1. februarjem 2023 in 1. septembrom 2023, med njimi je bila tudi akcija nadzora nad delom udeležencev pri graditvi objektov, v kateri se je preverjalo, ali udeleženci pri graditvi objektov izpolnjujejo z zakonom določene pogoje za opravljanje svojega dela (investitor, izvajalec, nadzornik in podobno) in ali je bila narejena prijava začetka gradnje. V okviru akcije je bil izveden tudi nadzor nad označitvijo in zaščito gradbišč na podlagi določb GZ-1 in podzakonskih predpisov, izdanih na njegovi podlagi, med katere spada tudi Pravilnik o gradbiščih.

V akciji je sodelovalo 27 gradbenih inšpektorjev IRSNVP. Od 100 načrtovanih inšpekcijskih pregledov oziroma nadzorov jih je bilo opravljenih 143. V sklopu akcije je bilo uvedenih 81 postopkov, od teh 79 upravnih inšpekcijskih postopkov in dva prekrškovna postopka. Inšpekcijski nadzor je bil zlasti usmerjen v gradnjo zahtevnih in manj zahtevnih objektov, nad katerimi je nadzor v širšem interesu.

V zvezi z vodenjem prekrškovnih postopkov sta bila v sklopu akcije uvedena dva prekrškovna postopka. V enem primeru je bil izdan plačilni nalog po ZP-1 z izrečeno globo 2.000,00 evra, v drugem pa je bilo na podlagi 53. člena ZP-1 izrečeno opozorilo. Prekrški se niso nanašali na nadzor po ZPDZC-1.

V akciji nadzora nad delom udeležencev pri graditvi objektov je bilo izdanih skupno 19 inšpekcijskih odločb. V zadevah, ki so bile predmet nadzora v okviru akcije in v katerih nepravilnosti niso bile ugotovljene oziroma so bile v času, ko je potekala akcija, že odpravljene, so gradbeni inšpektorji postopke ustavili. V vseh zadevah, vključenih v akcijo, še niso bili pridobljeni vsi podatki, na podlagi katerih bi lahko ugotovili dejansko stanje, zato bodo ugotovitveni postopki potekali tudi po predvidenem časovnem okviru akcije. Od uvedenih skupno 79 upravnih inšpekcijskih postopkov v 17 zadevah še ni bilo odločeno, zato pričakujemo, da bi se število ugotovljenih nepravilnosti lahko povečalo.

Preverjalo pa se je tudi, ali izvajalci pri graditvi objektov izpolnjujejo z zakonom določene pogoje za opravljanje svojega dela, v povezavi s pristojnostmi nadzora, opredeljenimi z določili ZPDZC-1.

V akciji nadzora nad delom udeležencev pri graditvi objektov (investitor, projektant, nadzornik in izvajalec) se izdane inšpekcijske odločbe niso nanašale na nadzor po ZPDZC-1, temveč na druge ugotovljene nepravilnosti.

Geodetska inšpekcija IRSNVP je z akcijo nadzora nad geodetskimi gospodarskimi subjekti preverjala, ali geodetska podjetja in v njih zaposleni posamezniki izpolnjujejo pogoje za opravljanje geodetske inženirske dejavnosti.

Glede izpolnjevanja pogojev, ki jih mora posamezni geodetski gospodarski subjekt izkazati v zvezi z opravljanjem geodetske inženirske dejavnosti, je bilo ugotovljeno, da dva gospodarska subjekta nista izpolnjevala pogojev, ki jih predpisuje ZAID. Doslej sta bila uvedena dva prekrškovna postopka, en prekrškovni postopek se bo zaključil z opominom, saj je bila kršitev zakonodaje odpravljena pred izdajo odločbe. V registru AJPES je dotični gospodarski subjekt v registru izbrisal dejavnost 71.121 (geofizikalne meritve, kartiranje), brez katere ni mogoče opravljati dejavnosti na področju poklicnih nalog pooblaščenih inženirjev geodezije. Za drugi gospodarski subjekt je bil uveden prekrškovni postopek po ZIN, v katerem bo izrečena globa. Takšna odločitev je bila sprejeta z razlogom, ker se to podjetje (zavezanec) ni odzvalo na poziv geodetske inšpekcije za podajo izjave in predložitev dokazil o izpolnjevanju pogojev. Inšpekcijski postopek glede dejanskega izpolnjevanja pogojev za opravljanje geodetske inženirske dejavnosti za to podjetje še poteka.

V devetih primerih so geodetski gospodarski subjekti podali skupaj z izjavo vso zahtevano dokumentacijo. Sodelovanje vsaj enega pooblaščenega inženirja s področja geodezije so izkazali s priloženim izpisom obveznih zdravstvenih zavarovanj, iz katerega je razvidno, za koliko in za katere pooblaščene inženirje s področja geodezije ima predmetni gospodarski subjekt (zavezanec pri ZZZS) sklenjeno obvezno zdravstveno zavarovanje. Vsi ti pooblaščeni inženirji so pri Inženirski zbornici Slovenije vpisani v Imenik pooblaščenih inženirjev z aktivnim poklicnim nazivom. Inšpekcijski postopek še poteka pri devetih gospodarskih subjektih (zavezancih). Od sedmih zavezancev še pričakujemo ustrezno izjavo in dokumentacijo v skladu s pozivom.

IRSNVP v letu 2023 ni ugotovil sumov dela na črno, zato ni bilo odstopov na FURS.

1. **Primeri dobre prakse in uspešne akcije**

Gradbena inšpekcija je tudi v letu 2023 opravila koordiniran nadzor na gradbiščih zahtevnih in manj zahtevnih objektov, v katerem so gradbeni inšpektorji preverjali tudi, ali izvajalci pri graditvi objektov izpolnjujejo z zakonom določene pogoje za opravljanje svojega dela. Prav tako je nadzor opravila geodetska inšpekcija v okviru akcije nadzora nad geodetskimi podjetji.

1. ***Inšpektorat Republike Slovenije za kmetijstvo, gozdarstvo, lovstvo in ribištvo***
2. **Podatki o številu izvedenih nadzorov, izrečenih ukrepov**

IRSKLGR je glede na delovno področje sestavljen iz štirih inšpekcij, in sicer kmetijske, gozdarske, lovske in ribiške ter vinarske.

Inšpekcija za kmetijstvo je leta 2023 na podlagi ZKme-1 opravila spomladanski nadzor pri prodajalcih sadja in zelenjave ter predelanih proizvodih pri fizičnih osebah, kjer so se preverjali status zaposlenih, poreklo pridelkov in izdelkov v okviru osnovne kmetijske dejavnosti, zavajanje z imenom kmetija ter dovoljenje za opravljanje dopolnilne dejavnosti v primeru predelanih proizvodov ali prodaje pridelkov in izdelkov s sosednjih kmetij. Pri samem nadzoru inšpektor preveri, ali prodajalec sme izvajati prodajo – nosilec, člani kmetije in zaposleni na kmetiji, ki so vpisani v RKG, in druge osebe, ki opravljajo delo na kmetiji na način in pod pogoji, določenimi v predpisih, ki urejajo delovno pravo in pogodbena razmerja. Pogodbe, na podlagi katerih se lahko opravlja prodaja kmetijskih pridelkov in izdelkov, so:

* podjemna pogodba,
* pogodba o začasnem in občasnem delu upokojencev,
* pogodba o zaposlitvi in
* študentska napotnica.

Skupaj je bilo ugotovljenih deset nepravilnosti. V štirih primerih so se izrekla opozorila po ZIN, ker stojnice niso bile primerno označene s podatki o kmetiji. V šestih primerih so bile izdane odločbe o začasni prepovedi prometa zaradi prodaje kmetijskih pridelkov in izdelkov iz drugih kmetij brez dovoljenja za opravljanje dopolnilne dejavnosti na kmetiji.

Inšpekcija za vinarstvo je v letu 2023 kontrolirala delo na črno ob nadzoru dopolnilnih dejavnosti – turizem na kmetiji na naslovu nosilca dopolnilne dejavnosti. V času trgatve je potekal nadzor odkupa grozdja pri odkupovalcih vina, ki so praviloma večje kleti. Vzporedno z nadzorom po vinarskih vsebinah je potekal tudi nadzor po določbah ZPDZC-1 s preverjanjem prisotnih trgačev glede statusa zaposlitve. Opravljenih je bilo več nadzorov pri pridelovalcih, ki so izvajali promet z grozdjem.

Kršitev glede dela na črno ni bilo ugotovljenih ter zato tudi ni ukrepov s tega področja.

Inšpekcija za gozdarstvo kontrolira delo na črno ob nadzoru izvajalcev del v gozdovih. Ob svojem delu je v letu 2023 le v enem primeru zaznala delo na črno, in sicer je sečnjo izvajal posameznik, ki ni bil lastnik gozda ter za delo ni imel registrirane dejavnosti. V enem primeru je inšpekcija za gozdarstvo prodajo kostanja zaradi suma dela na črno odstopila FURS-u.

Inšpekcija za lovstvo in ribištvo kršitev zaradi posebnosti dela ni ugotovila.

1. **Primeri dobre prakse in uspešne akcije**

Inšpekcija za kmetijstvo je pri nadzoru porekla slovenskega sadja in zelenjave, zaposlitve na kmetiji, izdajanja računov in pri preprečevanju zaposlovanja in dela na črno v letu 2023 sodelovala pri pripravi zaključnega poročila z UVHVVR, FURS, TIRS, IRSI, uradom za meroslovje ter nekaterimi medobčinskimi inšpekcijskimi službami. Skupni zaključki akcije so bili tudi medijsko predstavljeni.

Inšpekcija za vinarstvo je sodelovala s FURS in Policijo pri nadzoru prevoza grozdja v času trgatve ter pri spremljanju in nadzoru večjih količin uvoženega vina sumljivih uvoznikov. FURS je izvajal nadzor v zvezi z zatajitvijo davkov in delom na črno.

Inšpekcija za gozdarstvo je pri nadzoru izvajalcev sodelovala s FURS in IRSD.

1. ***Zdravstveni inšpektorat Republike Slovenije***
2. **Podatki o številu izvedenih nadzorov, izrečenih ukrepov**

Zdravstveni inšpektorji so v zvezi s posebnimi pogoji za opravljanje dejavnosti na področjih zdravstvene dejavnosti, zdravniške službe in zdravilstva opravili skupno1401 pregled, pri čemer so večino pregledov opravili na področju zdravstva. Zaradi neizpolnjevanja pogojev so inšpektorji izdali skupno 15 odločb o prepovedi opravljanja dejavnosti ter izdali devet opozoril po ZIN.

Na področju zdravstvene dejavnosti so v zvezi izpolnjevanja pogojev oziroma dovoljenj izdali 13 odločb o prepovedi opravljanja zdravstveni dejavnosti. Na področju zdravniške službe je bila izdana ena odločba o prepovedi. Na področju zdravilstva je bila izdana ena odločba o prepovedi opravljanja dejavnosti zaradi neizpolnjevanja pogojev za opravljanje zdravilstva.

Na podlagi določil ZPDZC-1 je bila izdana ena odločba o prekršku z izrekom opomina.

1. **Finančni učinki**

 V prekrškovnem postopku sta bila za kršitve ZPDZC-1 izrečen opomin in izdana sodna taksa za izrek opomina v znesku 30 evrov.

1. **Primeri dobre prakse in uspešne akcije**

V okviru pregledov sta se med drugim ugotavljala izvajanje dela v zdravstveni dejavnosti brez izpolnjevanja pogojev in opravljanje zdravstvene dejavnosti brez ustreznega dovoljenja po določilih ZZDej. V skladu z ZZdrS so se pri izvajalcih zdravstvene dejavnosti ugotavljale okoliščine v zvezi s predpisanimi pogoji za samostojno opravljanje zdravniške službe. Na področju zdravilstva pa so inšpektorji v skladu z ZZdrav preverjali pridobitev dovoljenja in licence za zdravilca.

1. ***Inšpektorat Republike Slovenije za šolstvo***

V letu 2023 je Inšpektorat za šolstvo vodilpet inšpekcijskih postopkov v zvezi z domnevnimi kršitvami zakonodaje s področja dela in zaposlovanja na črno.

Pobude v zvezi z delom na črno na področju šolstva beležijo pri:

* samostojnih podjetnikih ali pa pravnih osebah, ki opravljajo dejavnost varovanja predšolskih otrok oziroma programe za predšolske otroke na podlagi 34. člen ZOFVI;
* fizičnih osebah, ki na podlagi 24.a člena ZVrt niso vpisane v register varuhov predšolskih otrok pri ministrstvu, pristojnem za predšolsko vzgojo, oziroma opravljajo občasno varstvo otrok na njihovem domu brez upoštevanja predpisov, ki urejajo osebno dopolnilno delo.

V inšpekcijskih postopkih ni bilo izrečenih inšpekcijskih ukrepov, niti ni bilo izrečenih ukrepov v prekrškovnih postopkih organa.

1. ***Inšpektorat Republike Slovenije za notranje zadeve***
2. **Podatki o številu izvedenih nadzorov, izrečenih ukrepov**

ZPDZC-1 daje pooblastila za ukrepanje tako v upravnem kot prekrškovnem pomenu tudi inšpektorjem IRSNZ, in sicer za nadzorstvo nad izpolnjevanjem posebnih pogojev za opravljanje dejavnosti. Področji, v pristojnosti IRSNZ, pri katerih zaznavamo prvine dela na črno, sta področji zasebnega varovanja in detektivske dejavnosti.

IRSNZ na področju zasebnega varovanja glede dela na črno ukrepa na podlagi določb ZZasV-1, ki je specialni predpis in vsebuje istovrstne prekrške, kot jih določa ZPDZC-1; na področju detektivske dejavnosti pa na podlagi ZDD-1.

S programom dela IRSNZ za leto 2023 je bila predvidena izvedba od 650 do 750 inšpekcijskih nadzorov. Inšpektorji so jih iz pristojnosti IRSNZ v letu 2023 opravili 878, od katerih je bilo 646 rednih, 17 ponovnih in 215 izrednih nadzorov.

Pri izvedbi nadzorov so bili inšpektorji vedno pozorni tudi na morebitne oblike dela in zaposlovanja na črno, k čemur jih zavezuje pisni dokument o obveznih usmeritvah izvajanja inšpekcijskih nadzorov ter letnih načrtov inšpektorjev v letu 2023, ki ga je izdala glavna inšpektorica in s katerim inšpektorjem odreja pripravo dvomesečnih problemskih poročil vključno z navedbo in opredelitvijo do morebitnega zaznanega dela na črno v izvedenih inšpekcijskih nadzorih. Inšpektorji morajo v okviru svojega dela ugotavljati različne nepravilnosti ter jih po uradni dolžnosti odstopati drugim stvarno pristojnim organom. Pri tem ne gre samo za nadzorstvo nad izpolnjevanjem posebnih pogojev za opravljanje dejavnosti, temveč tudi za naključno preverjanje delovnopravnega statusa zaposlenih pri zavezancih za inšpekcijski nadzor z vpogledom v evidenco ZZZS, in sicer na vseh področjih v pristojnosti IRSNZ.

Področje zasebnega varovanja je prednostno področje delovanja IRSNZ in glede na obseg beležijo največ prijav in ugotovitev inšpektorjev, ki vsebinsko razkrivajo prvine dela na črno (varnostniki opravljajo delo brez pogodbe o zaposlitvi ali opravijo več ur, kot je določeno s pogodbo o zaposlitvi). Zaradi navedenega je to področje tudi poudarjeno. Prvine dela na črno so opazne tudi na področju detektivske dejavnosti, vendar v letu 2023 teh primerov niso zaznali.

Za področje zasebnega varovanja je bilo za leto 2023 načrtovanih od 345 do 370 inšpekcijskih nadzorov, vendar so jih inšpektorji izvedli 518 ter še dodatnih 69 inšpekcijskih nadzorov prevoza denarja in drugih varnostnih pošiljk, ki hkrati vključujejo področje zasebnega varovanja in orožja, torej skupaj 587 nadzorov. Na področju detektivske dejavnosti je bilo načrtovanih med od 30 in 40 nadzorov. Dejansko pa je bilo izvedenih 34 nadzorov.

V uradni evidenci pravnomočnih odločb o prekrških za leto 2023 vodijo 22 pravnomočnih odločb, izdanih zaradi ugotovljenih prekrškov po ZZasV-1, ki imajo prvine dela na črno (opravljanje nalog zasebnega varovanja brez veljavne licence ali registrirane dejavnosti, neizpolnjevanje pogojev za opravljanje nalog zasebnega varovanja v skladu z zakonom, opravljanje nalog z varnostnim osebjem brez sklenjene pogodbe o zaposlitvi). Trinajst kršitev beležijo zaradi kršitve drugega odstavka 11. člena ZZasV-1, ki določa, da sme imetnik licence opravljati zasebno varovanje samo z varnostnim osebjem, ki izpolnjuje pogoje v skladu z ZZasV-1, ter da mora biti z varnostnim osebjem sklenjeno delovno razmerje pred opravljanjem zasebnega varovanja. Osem kršitev se navezuje na prvi odstavek 3. člena ZZasV-1, ki določa, da lahko zasebno varovanje opravlja, ga ponuja ali o njem svetuje v okviru svoje usposobljenosti kot pridobitne dejavnosti za naročnike na podlagi pogodbenega odnosa gospodarska družba ali samostojni podjetnik posameznik, ki ima registrirano dejavnost, veljavno licenco in izpolnjuje pogoje za opravljanje zasebnega varovanja v skladu z ZZasV-1. Ena kršitev se je navezovala na drugi odstavek 3. člena ZZasV-1, ki določa, da naloge zasebnega varovanja neposredno opravlja varnostno osebje, ki ima veljavno licenco ter izpolnjuje pogoje za opravljanje nalog zasebnega varovanja, določene za varnostno osebje v skladu z ZZasV-1.

Na področju detektivske dejavnosti ni bilo zaznanih primerov dela na črno, čeprav se opaža, da detektivsko dejavnost izvajajo fizične in pravne osebe, ki niso vpisane v evidenco detektivov ali detektivskih družb, te pa niso zavezanci za inšpekcijski nadzor.

Vse zadeve je IRSNZ obravnaval sam, odstopov na IRSD ni bilo.

1. **Primeri dobre prakse in uspešne akcije**

Primer dobre prakse so koordinirane akcije in izvedeni skupni nadzori, ki so jih v poročevalnem obdobju opravili s Policijo, v katerih pa so sodelovali tudi IRSD, TIRS, FURS in požarna inšpekcija, predvsem na področju zasebnega varovanja, kjer IRSNZ prejema največ prijav, povezanih s kršitvami pravic iz delovnega razmerja.

***POLICIJA***

#

1. **Podatki o številu izvedenih nadzorov, izrečenih ukrepov**

V letu 2023 je policija opravila 557 poostrenih nadzorov, ciljno usmerjenih k ugotavljanju prekrškov nedovoljenega prebivanja tujcev, v katerih so se ugotavljale tudi prvine morebitnega zaposlovanja in dela na črno. V poostrenih nadzorih so policijske enote sodelovale predvsem z delavci FURS in IRSD.

V letu 2023 je Policija podala 297 predlogov drugim prekrškovnim organom zaradi ugotovljenih kršitev po ZPDZC-1, 37 predlogov drugemu prekrškovnemu organu zaradi kršitev ZZSDT ter 27 predlogov drugemu prekrškovnemu organu zaradi kršitev ZUTD.[[2]](#footnote-2)

1. **Primeri dobre prakse in uspešne akcije**

Pri izvajanju poostrenih nadzorov kar najbolj vključujejo mobilne oddelke FURS ali inšpektorje z IRSD, tako da se ti takoj pridružijo obravnavi kršitev njihovega delovnega področja, medtem ko policisti obravnavajo prekrške po drugih predpisih. Ugotavlja se, da s skupnimi nadzori lahko zagotovijo celovito ter strokovnejšo izvedbo postopka.

V primeru zaznanih kršitev z drugih delovnih področij in potrebe po takojšnji obravnavi takoj obvestijo pristojne organe (FURS ali IRSD), pri čemer ni potrebe po formalnem obveščanju in izdajanju predlogov drugemu prekrškovnemu organu. S takojšnjo vključitvijo pristojnega organa v postopek se zagotovi, da je postopek izveden celovito, saj je pogosto težava dostopnost ali begosumnost tujcev.

V letu 2021 je Policija ustanovila delovni skupini za delo s tujci na PU Kranj in PU Ljubljana, s 1. junijem 2022 pa še delovno skupino za delo s tujci na PU Murska Sobota. Zaradi vrste izvajanja nalog in omejenih pooblastil ter z namenom učinkovitosti postopka je bilo delo skupin usmerjeno v okrepljeno sodelovanje z drugimi organi in službami, predvsem inšpekcijskimi službami MDDSZ in MF. V skladu z reorganizacijo policije po vstopu Republike Hrvaške v Schengensko območje te naloge po 1. juliju 2023 izvajajo policisti skupin za obravnavo tujcev, ki delujejo v sklopu policijskih postaj za izravnalne ukrepe na vseh osmih policijskih upravah v Sloveniji.

# UGOTOVLJENE TEŽAVE IN PREDLOGI REŠITEV

***TRŽNI INŠPEKTORAT REPUBLIKE SLOVENIJE***

TIRS ne zaznava večjih težav pri nadzorovanju področja dela na črno.

Še vedno pa aktivno sodeluje v okviru inšpekcijskega sveta tudi na področju sprememb zakonodaje, ki ureja inšpekcijski in pa seveda tudi postopek o prekršku.

***INŠPEKTORAT REPUBLIKE SLOVENIJE ZA DELO***

Inšpektorji so se srečevali z velikimi pričakovanji vlagateljev glede razreševanja njihovih težav, na splošno je v družbi zaznati veliko nezadovoljstva, tako je tudi v delovnem okolju. Tudi v letu 2023 so se soočali z zavezanci, ki se izogibajo inšpekcijskemu nadzoru oziroma z različnimi dejanji upočasnjujejo upravne in prekrškovne postopke, v same postopke pa vključujejo odvetnike. Tako je postopke treba voditi izjemno natančno, strokovno, tudi s sledenjem sodne prakse, ki pa ni vedno enotna. Delo inšpektorjev je vse težje tudi zaradi splošnega pojava zmanjševanja družbenega ugleda državnih organov. Posamezne pojavne oblike kršitev nemalokrat preraščajo v uveljavljene modele poslovanja, ki jih je v postopku inšpekcijskega nadzora izredno težko dokazovati. Pri presojah odločitev inšpektorjev smo priča visokim dokaznim standardom.

IRSD si prizadeva za čim več neposrednih izmenjav podatkov z drugimi pristojnimi organi ter na splošno stremi k intenzivnejšemu sodelovanju med tudi na področju mednarodnega sodelovanja.

Poleg dodatnih pristojnosti, ki jim jih nalagajo predpisi, se obseg administrativnih opravil žal ne zmanjšuje, saj različni organi in ustanove pričakujejo poročanja o delu IRSD.

Vse več poročanja in dodatnih obveznosti na področju nadzora izhaja tudi iz vključenosti Slovenije v EU. Prejmejo več zahtev za dostop do informacij javnega značaja, ki terjajo veliko dela in časa, pridobljene informacije pa se uporabljajo za namene, ki ne služijo seznanitvi javnosti z delovanjem organa.

Inšpekcijski nadzori od inšpektorja poleg poglobljenega znanja zahtevajo tudi konkretne izkušnje s posameznega področja. IRSD pogosto opozarja, da pristojnosti nadzornih organov niso jasno določene. Delovno področje IRSD se pogosto prepleta s področji dela drugih organov, zato pogosto opozarjajo na jasno razmejitev pristojnosti in poudarjajo zahtevo, da so nadzorni organi vključeni v pripravo predlogov sprememb zakonodaje. Kot je bilo že večkrat slišano in poudarjeno, namreč vsebinsko ustrezni, pravno pravilni, nomotehnično urejeni, brez težav izvršljivi in čim bolj trajni predpisi krepijo zaupanje v pravni red ter zagotavljajo spoštovanje in varstvo človekovih pravic in svoboščin.

Izražena problematika se nanaša na celotno področje izvajanja nadzora in ne le na področje zaposlovanja in dela na črno.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

Ker gre pri prevozih za dinamično dejavnost in v teh primerih skorajda ni možnosti pridobitve listinskih dokazil, je pogosto treba izvesti več nadzornih dejanj, da se izvajanje dela na črno dokaže vsaj z veliko verjetnostjo. Postopki zahtevajo veliko zavzetost inšpektorjev za cestni promet v različnih krajevnih in časovnih okoliščinah, pa kljub temu v nekaterih primerih ni mogoče dokazati podanih sumov opravljanja dela na črno.

1. ***Inšpektorat Republike Slovenije za naravne vire in prostor***

Pristojnosti in obseg dela inšpektorjev se na vseh področjih iz leta v leto povečujejo. Povečujejo se pristojnosti dela tako z materialnimi kot splošnimi predpisi, ne pa tudi število kadrov in materialni pogoji dela. Kljub uveljavitvi GZ-1, ki je v finančnih posledicah predvideval zaposlitev 25 novih gradbenih inšpektorjev, do tega ni prišlo. Vse to vpliva na možnosti izpolnjevanja vseh obveznosti pri delu gradbenih inšpektorjev, zato ocenjujejo, da brez kadrovske okrepitve ne bo mogoče zagotavljati učinkovitega nadzora na vseh področjih dela, tudi povečanega nadzora nad preprečevanjem dela in zaposlovanja na črno.

1. ***Inšpektorat Republike Slovenije za šolstvo***

Z zaznano težavo v določbah zakonodaje, ki določa vpis v razvid izvajalcev na podlagi ZOFVI pri vpisu organizacijskih enot (šole, glasbene šole), je pristojno ministrstvo že seznanjeno.

1. ***Inšpektorat Republike Slovenije za notranje zadeve***

V letu 2023 posebnih izstopajočih težav niso zaznali.

Nadzor področja zasebnega varovanja je prednostno delovno področje IRSNZ. S sistematičnim nadzorom, vključno s prvinami dela na črno, IRSNZ poglablja in širi učinkovitost nadzorstvene funkcije in s tem posredno varuje človekove pravice in svoboščine državljanov. Tudi v prihodnje bosta prednostna naloga nadzor varnostnega osebja, ki mora biti strokovno usposobljeno v skladu s področno zakonodajo ter urejenim delovnopravnim statusom, kot tudi nadzor ponudnikov teh storitev.

1. ***Ministrstvo za notranje zadeve***

V praksi se pojavlja problematika izvajanja detektivskih storitev, navedenih v 26. členu ZDD-1, pravnih in fizičnih oseb, ki ne izpolnjujejo pogojev, predpisanih v omenjenem zakonu. Glede izvajanja detektivskih storitev pravnih oseb se v praksi tudi ugotavlja, da pravne osebe opravičujejo izvajanje storitev z razlogi, da pri opravljanju nalog iz 26. člena ne uporabljajo upravičenj iz 27. člena ZDD-1. Z zavedanjem, da se detektivska dejavnost lahko opravlja le na predpisani pravni podlagi ter na način, kot ga določa zakon, saj opravljanje tega dela lahko pomeni tudi poseg v ustavno varovane človekove pravice in svoboščine, naj se predlagajo spremenjeni in dopolnjeni pogoji, ki jih morajo izpolnjevati fizične in pravne osebe za opravljanje detektivske dejavnosti. Tudi na ta način se krepi načelo zakonitosti na področju detektivske dejavnosti, ki je zakonsko urejena gospodarska dejavnost, podrejena zakonom in drugim predpisom, s čimer se stremi k odpravi primerov izvajanja detektivske dejavnosti subjektom, ki za njeno izvajanje ne izpolnjujejo pogojev. S celovito ureditvijo pravnih podlag za opravljanje detektivske dejavnosti, s predlogom prenove pogojev za opravljanje detektivske dejavnosti ter predhodne obveznosti vpisa fizičnih in pravnih oseb v evidenco detektivov oziroma evidenco detektivskih družb (s čimer si prizadeva za odpravo opravljanja detektivske dejavnosti oseb, ki zanjo ne izpolnjujejo pogojev) naj se s predlogom zakona določi širitev možnosti inšpekcijskega nadzora, in sicer s preverjanjem izpolnjevanja (vseh z zakonom določenih) pogojev za opravljanje detektivske dejavnosti in za vpis v evidenco detektivov ter evidenco detektivskih družb, predvsem pa naj se inšpektorjem podeli pooblastilo za opravljanje nadzora nad fizičnimi in pravnimi osebami, ki izvajajo detektivsko dejavnost brez predhodnega vpisa v evidenco detektivov oziroma evidenco detektivskih družb, s čimer se bo še učinkoviteje preprečevalo nezakonito opravljanje detektivske dejavnosti oziroma se bodo preprečevale morebitne oblike dela na črno.

***POLICIJA***

Pri izvajanju nadzorov so policisti pogosto omejeni zaradi omejenih pooblastil, predvsem na področju vstopa v zasebne, poslovne in proizvodne prostore, kjer se opravlja dejavnost, ter na zasebna zemljišča, kjer se izvajajo gradbena ter druga dela. V teh primerih so odvisni od inšpekcijskih služb in uslužbencev mobilnih oddelkov FURS. Zaradi omejitve vstopa sta Policiji onemogočena hitro odzivanje na zaznana stanja in uspešno ugotavljanje prekrškov.

# KADROVSKE IN MATERIALNE RAZMERE ZA DELO

***FINANČNA UPRAVA REPUBLIKE SLOVENIJE***

Kadrovski, materialni in drugi pogoji za delo se v primerjavi s preteklim letom niso bistveno spremenili. Izvajanje nalog in pooblastil po ZPDZC-1 in ZFU bo FURS zagotavljal z razporeditvijo razpoložljivih kadrov, ustrezno organiziranostjo in iskanjem rešitev, ki bodo izvajalce nadzorov administrativno čim manj obremenjevale in hkrati zagotavljale pravilnost in učinkovitost vodenih postopkov nadzora ter pravilnost in popolnost ugotavljanja dejanskega stanja v postopkih. FURS ima s tem namenom ustanovljeno tudi delovno skupino za upravljanje tveganj na področju dela in zaposlovanja na črno. Cilj delovne skupine je sistemsko obvladovanje tveganj na področju dela in zaposlovanja na črno. Namen teh aktivnosti je zmanjšanje obsega dela in zaposlovanja na črno in s tem tudi obsega sive ekonomije ter zagotavljanje pravic, ki sicer pripadajo vsakemu posamezniku, ki dela ali je zaposlen zakonito, ne samo z represivnimi ukrepi, temveč tudi z usmerjenimi aktivnostmi in ukrepi za izboljšanje sodelovanja in povečanja prostovoljnega izpolnjevanja obveznosti davčnih zavezancev.

Nadzore bodo opravljali uslužbenci mobilnih oddelkov in inšpektorji. Materialni pogoji so ustrezni z vidika opremljenosti nadzornikov, delovnih pripomočkov in IT-podpore.

***TRŽNI INŠPEKTORAT REPUBLIKE SLOVENIJE***

Kadrovski in materialni pogoji za delo se v primerjavi s preteklim letom niso bistveno spremenili. Dobili so nekaj novih zaposlitev, vendar pa je tudi kar nekaj izkušenih inšpektorjev šlo v pokoj. Okvirna kadrovska slika je z vidika števila inšpektorjev približno enaka. Glede na število predpisov, ki spadajo pod pristojnost TIRS, pri čemer se število slednjih praviloma povečuje iz leta v leto, bi bila seveda dobrodošla kadrovska okrepitev z dodatnimi inšpektorji.

Glede materialnih pogojev so imeli v letu 2023 tržni inšpektorji na voljo ustrezno računalniško opremo kot tudi preostalo opremo, ki jo pri svojem delu potrebujejo (vozila oziroma tam, kjer je to mogoče, tudi druge oblike prevoza – na območju Ljubljane tako primeroma urbana). Inšpektorjem je zagotovljena ustrezna zaščitna oprema za delo na terenu, prav tako je bilo organizirano delo od doma, ki ima določene prednosti. Pri tem pa velja poudariti, da ne glede na možnosti, ki jih prinaša digitalizacija, in različne oblike opravljanja dela ostaja delo inšpektorjev na TIRS še vedno pretežno terensko.

***INŠPEKTORAT REPUBLIKE SLOVENIJE ZA DELO***

Na zadnji dan leta 2023 je bilo v IRSD poleg glavne inšpektorice zaposlenih 97 inšpektorjev, od tega 35 inšpektorjev na področju nadzora varnosti in zdravja pri delu, 56 inšpektorjev na področju nadzora delovnih razmerij in šest inšpektorjev na področju socialnih zadev.

Ustrezna kadrovska zasedenost za IRSD še naprej ostaja pomembna naloga, kadrovska okrepitev IRSD bi dolgoročno vsekakor prispevala k hitrejšemu odzivanju ter večji učinkovitosti in verjamejo, da tudi k dvigu ravni spoštovanja zakonodaje med delodajalci. Prizadevali si bodo za nadgradnjo strokovnosti inšpektorjev ter razvoj njihovih usposobljenosti. Neizbežna bo specializacija inšpektorjev na nekaterih področjih. Načrtujejo prenovo sistema usposabljanj novih inšpektorjev, ki bo omogočal prenos dragocenega znanja znotraj organa in zagotovil strokovno podporo. Še naprej si bodo prizadevali za zvišanje števila dovoljenih zaposlitev v kadrovskem načrtu. Ob tem pripominjajo, da dodatno število inšpektorjev zahteva tudi ustrezno dodatno administrativno podporo.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

Omejitev glede izvajanja teh nadzorov je za inšpekcijo za cestni promet IRSI že vrsto let sorazmerno skromna kadrovska zasedenost inšpekcije upoštevajoč širok obseg področij in zakonodaje, za katere nadzor je inšpekcija pristojna. Inšpekcija za cestni promet izvaja pristojnost nadzora na področju teh zakonov: Zakon o prevozih v cestnem prometu, Zakon o delovnem času in obveznih počitkih mobilnih delavcev, Zakon o motornih vozilih, Zakon o voznikih, Zakon o prevozih nevarnega blaga, Zakon o čezmejnem izvajanju storitev, Zakon o preprečevanju dela in zaposlovanja na črno, Zakon o pravilih cestnega prometa, Zakon o tehničnih zahtevah za proizvode in o ugotavljanju skladnosti, Zakon o splošni varnosti proizvodov. Za izvajanje nadzorov na sedežu podjetij in terenu je bilo v letu 2023 v inšpekciji zaposlenih 23 inšpektorjev.

Na določenih področjih mora inšpekcija za cestni promet izvesti obseg nadzorov, ki jih določa EU (nadzor delovnih dni voznikov na sedežu podjetij po določilih ZDCOPMD in vezano na Direktivo ES 22/2006), hkrati pa mora biti prisotna v vseh segmentih področnega nadzora, ki so zelo raznoliki. Področna specializacija, ki bi bila zaradi obsega zakonodaje dobrodošla, je v zdajšnji kadrovski zasedenosti in teritorialni razpršenosti težje izvedljiva. Narašča tudi obseg spremljajočih dejavnosti (administracija, analitika, mednarodne aktivnosti, sodelovanje z drugimi organi in drugo), s tem pa se dodatno omejuje možnost organiziranja in zagotavljanja nepretrganega in učinkovitega preventivnega nadzora na vseh področjih pristojnosti.

Sicer so pa materialni pogoji, ki jih zagotavlja IRSI, glede opremljenosti inšpektorjev, delovnih pripomočkov ter IT-podpore dobri in ustrezni.

1. ***Inšpektorat Republike Slovenije za naravne vire in prostor***

Na IRSNVP je bilo na dan 31. decembra 2023 skupaj zaposlenih 110 javnih uslužbencev, in sicer 77 inšpektorjev, od tega vršilka dolžnosti glavnega inšpektorja, ena geodetska inšpektorica, 63 gradbenih inšpektorjev, osem inšpektorjev za naravo in vode, štirje inšpektorji za rudarstvo ter 33 preostalih javnih uslužbencev.

Iz navedenih številk je razvidno, da je nemogoče voditi vse inšpekcijske postopke na področju dela inšpekcije hkrati in v zakonsko predpisanih rokih, kakor tudi, da je fizično nemogoče zagotoviti sprotno obravnavo vseh prijav, ki jih inšpektorat prejme za področje dela posamezne inšpekcije. Materialni in drugi pogoji za delo pa so sorazmerno dobri oziroma v okviru razpoložljivih finančnih sredstev.

1. ***Inšpektorat Republike Slovenije za kmetijstvo, gozdarstvo, lovstvo in ribištvo***

Za gospodarno in poenoteno inšpekcijsko delo je bila na tem področju s sklepom Vlade RS dne 22. decembra 2022 ustanovljena Medresorska delovna skupina za preprečevanje goljufivih in zavajajočih praks v Republiki Sloveniji na področju agroživilske verige, ki vključuje tudi aktivnosti za preprečevanje dela in zaposlovanja na črno. Koordinacija poteka na letni ravni v sodelovanju z inšpekcijskimi službami UVHVVR, FURS, TIRS, ZIRS, IRSKGLR ter GPU.

Na podlagi letnega načrta in sprotnega usklajevanja se na inšpekciji za vinarstvo organizirajo skupni nadzori s FURS in Policijo.

Inšpekcija za gozdarstvo si pri svojem delu pomaga s podatki s portala e-poizvedbe ZZZS, kjer lahko preveri, ali je delavec v gozdu zaposlen pri podjetju, ki izvaja sečnjo in spravilo v gozdu. V primeru, da naknadno ugotovi sume dela in zaposlovanja na črno, primer odstopi pristojnim organom. Kadar inšpekcija za gozdarstvo nadzore izvaja s FURS in IRSD, nadzor nad delom na črno izvajajo njihove pooblaščene uradne osebe.

1. ***Inšpektorat Republike Slovenije za šolstvo***

Poudarjamo, da spremenjeni način dela in povečano število dodatnih aktivnosti, hkrati pa tudi spremenjena metodologija in nove zakonske obveznosti dodatno obremenjujejo zaposlene, zato so potrebe po povečanju števila zaposlenih še večje. Z vidika kadrovske zasedbe inšpektorat razpolaga s potrebnimi prostori, vendar bomo v primeru novih zaposlitev imeli dejansko prostorske težave, glede na dejstvo, da je v naših prostorih še zmeraj prisoten tudi Inšpektorat Republike Slovenije za šport.

1. ***Inšpektorat Republike Slovenije za notranje zadeve***

Materialni pogoji za delo glede opremljenosti s tehničnimi delovnimi sredstvi kot tudi prostorski pogoji so na najvišji ravni od ustanovitve organa v letu 2004. Organ ima dovolj službenih vozil. Vozni park se obnavlja sproti, kar je zelo pomembno, saj je IRSNZ sedežni organ, ki svoja pooblastila izvaja po celotni državi. Zagotavljanje varnosti inšpektorjev je prednostna usmeritev.

V letu 2023 smo z dvema novima zaposlitvama rešili kadrovske primanjkljaje na področju administracije, ki do dolgo ovirali tekoče poslovanje. Za optimalno delovanje bi bilo treba zaposliti še dva do štiri inšpektorje za izvajanje inšpekcijskih nadzorov ponoči. Namreč, kot večina inšpekcijskih organov ima tudi IRSNZ sorazmerno visoko povprečno starostno strukturo zaposlenih inšpektorjev, ki so oziroma bodo v kratkem uvrščeni v kategorijo delavcev, ki uživajo posebno varstvo v skladu z delovnopravno zakonodajo. Treba bi bilo dodatno zaposliti vsaj enega javnega uslužbenca tudi na področju dela Sektorja za prekrškovne zadeve, ki poleg prekrškovnih zadev obravnava še vse splošne zadeve.

V letu 2023 je bil IRSNZ preseljen na novo lokacijo, v obnovljene delovne prostore, ki izpolnjujejo vse predpisane standarde, s čimer so bila zmanjšana tveganja v zvezi s poslovanjem organa z vidika varnosti pri delu.

# PREDVIDENI UKREPI ZA PREPREČEVANJE DELA IN ZAPOSLOVANJA NA ČRNO V LETU 2024

***FINANČNA UPRAVA REPUBLIKE SLOVENIJE***

FURS si prizadeva zagotavljati kakovostno in sprotno vsestransko informiranje zavezancev, strokovne in druge javnosti. Javnost se obvešča po različnih poteh, večinoma prek objav vsebin na spletnih straneh in v medijih, prav tako tudi prek družbenih omrežij. Na spletnih straneh FURS in družbenih omrežjih si prizadeva za cilj, da so informacije objavljene sproti, sistematično in pregledno. Tako so zavezanci hitreje obveščeni, bolje informirani, s tem pa lažje izpolnjujejo svoje davčne in druge obveznosti ter uveljavljajo pravice.

FURS bo še naprej sodeloval z drugimi inšpektorati, strokovnimi združenji ter splošno in zainteresirano strokovno javnostjo.

Tudi v letu 2024 bodo aktivnosti FURS namenjene preprečevanju dela iz zaposlovanja na črno. Za leto 2024 je FURS v letnem načrtu finančnega nadzora načrtoval 5.736 nadzorov po ZPDZC-1.

Na FURS bodo ohranili tudi centralno in enovito orodje za podporo analizi tveganja. Nadzore in postopke prilagajajo novim okoliščinam, saj s klasičnimi oblikami nadzora ni več mogoče zagotoviti tako učinkovitega boja proti delu in zaposlovanju na črno, kot bi si ga želeli. Na ta način bodo tudi vnaprej določali različne metode z namenom učinkovitejše prepoznave kršitev tako na področju dela kot zaposlovanja na črno, na podlagi katerih se bodo centralno oblikovali izbori za nadzor, saj so se takšni izbori v zadnjih letih izkazali kot učinkovitejši pri nadzoru. V okviru ciljno usmerjenih nadzorov dela in zaposlovanja na črno bo pozornost namenjena področjem in dejavnostim, ki so na podlagi informacij iz okolja in lastne analize opredeljeni kot tvegani.

Na podlagi Direktive Sveta (EU) 2021/514 (DAC7), ki je bila v okviru Evropske unije sprejeta v letu 2021, je bila uvedena obveznost poročanja za operaterje platform o prodajalcih, ki prek platform ustvarjajo dohodke iz najema nepremičnin, osebnih storitev, prodaje blaga in najema katerega koli načina prevoza. Na tej podlagi bo FURS v letu 2024 od operaterjev platform prejel podatke o prodajalcih, ki so ustvarili dohodke v letu 2023 prek svoje platforme. FURS bo v letu 2024 navedene podatke uporabil v okviru davčnih nadzorov, v katerih bo prepoznano tveganje dela na črno oziroma neprijavljenih dohodkov.

Pri nadzorih dela in zaposlovanja na črno FURS uporablja tudi ukrep prepovedi opravljanja dejavnosti in zapečatenja poslovnih prostorov na podlagi 37. člena ZFU, in sicer v primerih, ko je to nujno potrebno zaradi dokazovanja, zavarovanja dokazov in preprečitev nadaljnjih kršitev. Namen ukrepa je dosežen, ko zavezanec preneha s kršitvijo na način, da odpravi nepravilnosti, ki so mu naložene v odločbi.

V okviru ciljno usmerjenih nadzorov na področju nadzora dela in zaposlovanja na črno se bodo izvajale usklajene akcije z drugimi inšpekcijskimi službami tako na podlagi pobud in načrta Inšpekcijskega sveta kot tudi regijske koordinacije in medsebojnih dogovorov z drugimi inšpekcijskimi organi.

***TRŽNI INŠPEKTORAT REPUBLIKE SLOVENIJE***

Za leto 2024 predvidevajo enak način dela kot v preteklem letu glede preverjanja izpolnjevanja zahtev 3. člena ZPDZC-1, tj. določitev dejavnosti v ustanovitvenem aktu oziroma vpisa dejavnosti v register pri vseh subjektih nadzora, kot bodo še vedno, tudi na področju obrti, ohranili poudarek preverjanja, ali ima subjekt z zakonom predpisane listine o izpolnjevanju pogojev za opravljanje dejavnosti.

Tudi v letu 2024 so predvidene akcije skupnega nadzora z drugimi inšpektorati na področjih, kjer je to potrebno, predvsem glede na aktualnost problematike in stanje na trgu.

Zaradi preprečevanja sive ekonomije se bo v sodelovanju s FURS ohranilo preverjanje izdajanja računov na podlagi ZDavPr – glede navedenega je inšpektorjem v pomoč tudi ustrezna aplikacija.

TIRS si že ves čas prizadeva za čimbolj vsestransko informiranje tako javnosti kot tudi zavezancev o njihovih zakonskih obveznostih bodisi prek objav na spletni strani bodisi s sodelovanjem na različnih dogodkih stanovskih združenj ter na druge razpoložljive načine.

***INŠPEKTORAT REPUBLIKE SLOVENIJE ZA DELO***

IRSD bo na podlagi sklepov Inšpekcijskega sveta, regijske koordinacije in medsebojnih dogovorov izvajal različne skupne akcije z drugimi inšpekcijskimi organi in se v skladu z možnostmi odzival drugim povabilom k sodelovanju, ki jih bo med letom, pri tem ne gre samo za področje preprečevanja dela in zaposlovanja na črno. Navajajo področje nadzora zaposlovanja in dela tujcev in nadzor čezmejnega izvajanja storitev na podlagi ZČmIS, tudi na področju mednarodnega prevoza.

Povezovanje ustanov z različnih delovnih področij bo še naprej ena njihovih osrednjih nalog tako z vidika preventivnega kot tudi represivnega delovanja. Še naprej si bodo prizadevali tudi za poglobljeno sodelovanje s sindikalnimi oziroma strokovnimi združenji delavcev in delodajalcev, z nevladnimi organizacijami ter drugimi deležniki, s katerimi se srečujejo in povezujejo pri svojem delu, saj je ugotovljeno, da je takšno sodelovanje v vsestransko korist.

***NADZORNI ORGANI S PODROČJA PROMETA, KMETIJSTVA IN OKOLJA, GOZDARSTVA, ENERGETIKE IN PROSTORA, ZDRAVJA, ŠOLSTVA IN ŠPORTA TER NOTRANJIH ZADEV***

1. ***Inšpektorat Republike Slovenije za infrastrukturo***

V povezavi s področjem preprečevanja dela na črno bo IRSI kot doslej nadaljeval aktivnosti, usmerjene predvsem v nadzore na sedežih prevoznih podjetij po določilih ZDCOPMD in ZPCP-2 ter v nadzore prevozov blaga in potnikov v mednarodnem cestnem prometu na cesti s kontrolo aktivnosti voznikov po tahografskih izpisih, kjer se lahko odkrivajo tudi utemeljeni sumi zaposlovanja na črno.

1. ***Inšpektorat Republike Slovenije za naravne vire in prostor***

IRSNVP bo tudi v letu 2024 izvedel različne usmerjene akcije na področjih, kjer so bile v preteklem obdobju ugotovljene večje nepravilnosti, na področjih, kjer sprememba posamezne področne zakonodaje na novo določa nadzor, in na področjih, kjer je izkazan širši javni interes. Glede na področje nadzora se bo inšpektorat aktivno vključeval v skupne akcije različnih inšpektoratov in koordinirane akcije, ki jih bo organiziral inšpekcijski svet, ter s tem nadaljeval že vzpostavljeno prakso.

Z namenom, da bo tudi v letu 2024 nadzor nad izvajanjem predpisov čim bolj učinkovit ter ciljno usmerjen na prednostne naloge, je oblikovan načrt dela IRSNVP v letu 2024, ki je rezultat načrtnega in sistematičnega dela v preteklih letih. Kljub omejenemu številu inšpektorjev in drugih javnih uslužbencev je predstavljeni načrt zasnovan na način, da bo inšpekcijski nadzor kar najbolj učinkovit in bo z izvajanjem zagotovil največji učinek nad nadzorovanimi področji.

Načrtovane aktivnosti in ukrepe v zvezi s preprečevanjem dela in zaposlovanja na črno bodo na gradbeni inšpekciji tudi v letu 2024 usmerjali v akcije nadzora nad aktivnimi gradbišči z nadzorom nad delom udeležencev pri graditvi objektov, če ti izpolnjujejo osnovne pogoje za opravljanje dela, ter nadzorom nad prijavo začetka gradnje. Tudi Geodetska inšpekcija IRSNVP bo z akcijo nadzora nad geodetskimi gospodarskimi subjekti preverjala, ali geodetska podjetja in v njih zaposleni posamezniki izpolnjujejo pogoje za opravljanje geodetske inženirske dejavnosti.

V letu 2024 bosta gradbena inšpekcija in inšpekcija za naravne vire in rudarstvo sodelovali v usklajenih skupnih akcijah nadzora s preostalimi nadzornimi organi ter v primeru suma kršitev ZPDZC nepravilnosti sporočili pristojnim inšpektorjem in drugim organom nadzora.

1. ***Zdravstveni inšpektorat Republike Slovenije***

ZIRS bo še naprej deloval kot nadzorni organ na področju preprečevanja dela na črno v okviru področne zakonodaje iz stvarne pristojnosti ZIRS. Predvsem bo preverjal spoštovanje posebnih pogojev, ki jih morajo izpolnjevati zavezanci.

1. ***Inšpektorat Republike Slovenije za šolstvo***

V letu 2024 bodo v primeru seznanitve z izvajanjem dela na črno zaradi varovanja javnega interesa ustrezno izvedli izredne inšpekcijske postopke.

1. ***Inšpektorat Republike Slovenije za notranje zadeve***

Izvedeni bodo skupni nadzori z drugimi inšpekcijskimi organi in Policijo na vseh področjih v pristojnosti IRSNZ s poudarkom na področjih, kjer IRSNZ prejema največ prijav, povezanih s kršitvami pravic iz delovnega razmerja. Nadzori se bodo opravljali celostno z namenom, da se vsestransko preveri poslovanje družbe, vključno s pridobitvijo seznamov zaposlenih, njihovo usposobljenostjo in vodenjem v evidenci ZZZS.

1. ***Inšpektorat Republike Slovenije za kmetijstvo, gozdarstvo, lovstvo in ribištvo***

Inšpekcija za kmetijstvo bo v letu 2024 v sklopu nadzora prodaje kmetijskih pridelkov in izdelkov na prodajnih mestih še naprej izvajala nadzor dela na črno v sodelovanju z UVHVVR, TIRS in FURS. Predlagano bo vnovično sodelovanje s Policijo pri nadzoru nelegalnih posegov na kmetijskih zemljiščih (steze za motokros, strelišča, nelegalni avtomobilski odpadi in podobno) v okviru regijskih koordinacij inšpekcij ter na podlagi dogovora na inšpekcijskem svetu.

Inšpekcija za vinarstvo bo v letu 2024 nadzirala dejavnost na turističnih kmetijah v času obratovanja zaradi obstoja večje verjetnosti opravljanja dela na črno v kuhinji ali pri strežbi. V času obsežnih sezonskih vinogradniških del pri večjih pridelovalcih grozdja in vina bodo primeri ugotovljenih nepravilnosti v zvezi z delom na črno odstopljeni v reševanje pristojnim organom.

Inšpekcija za gozdarstvo bo v letu 2024 povečala skupni nadzor izvajalcev del v gozdovih skupaj z IRSD, kjer bo posebna pozornost namenjena tudi preverjanju, ali delavci dela izvajajo na črno.

***POLICIJA***

V skladu z reorganizacijo policije po vstopu Republike Hrvaške v schengensko območje naloge, ki so jih pred tem izvajale delovne skupine za delo s tujci, po 1. juliju 2023 izvajajo policisti skupin za obravnavo tujcev, ki delujejo v sklopu policijskih postaj za izravnalne ukrepe na vseh osmih policijskih upravah v Sloveniji.

Policisti v skupinah za obravnavo tujcev imajo poleg splošnih znanj in veščin tudi posebna znanja, potrebna za odkrivanje in preiskovanje zlorab zakonitih institutov prebivanja ter morebitnega zaposlovanja in dela na črno.

# DRUGI PODATKI

***PODATKI V ZVEZI Z OSEBNIM DOPOLNILNIM DELOM***

ZPDZC-1 je bil sprejet konec aprila 2014, uporabljati pa se je začel 18. avgusta 2014, razen določil, ki se nanašajo na novo ureditev osebnega dopolnilnega dela. Ta se uporabljajo od 1. januarja 2015 naprej. Osebe, ki so imele priglašeno osebno dopolnilno delo na dan 31. decembra 2014, so lahko opravljale osebno dopolnilno delo po stari ureditvi do 30. junija 2015.

1. Kupljene vrednotnice po letih:

|  |  |  |  |
| --- | --- | --- | --- |
| 2020 | 2021 | 2022 | 2023 |
| 15.730 | 14.990 | 14.669 | 14.663 |

Na podlagi zadnjih štirih let je razvidno, da se je število oseb, ki opravljajo osebno dopolnilno delo, in tistih, ki kupujejo vrednotnice za opravljanje teh del, stabiliziralo in se po letih ne spreminja bistveno.

1. V letu 2023 je **3.140** naročnikov kupilo vrednotnico za ODD.

Starostna struktura naročnikov, ki so v letu 2023 kupili vrednotnico:

|  |  |
| --- | --- |
| **Vlagatelji: starost – po letih** | **Število DZ** |
| do 20 | 26 |
| od 21 do 30 | 297 |
| od 31 do 40 | 632 |
| od 41 do 50 | 600 |
| od 51 do 60 | 578 |
| od 61 do 70 | 605 |
| od 71 do 80 | 316 |
| nad 81  | 86 |
|  | 3.140 |

1. Izvajalcev, ki so v letu 2023 opravljali ODD, je bilo **3.166** glede na kupljene vrednotnice.

Njihova starostna struktura je naslednja:

|  |  |
| --- | --- |
| Izvajalci: starost – po letih | **Število DZ** |
| do 20 | 16 |
| od 21 do 30 | 311 |
| od 31 do 40 | 553 |
| od 41 do 50 | 572 |
| od 51 do 60 | 603 |
| od 61 do 70 | 741 |
| od 71 do 80 | 333 |
| nad 81 | 37 |
|  | 3.166 |

1. Posamezni naročnik je v letu 2023 kupil naslednje različno število vrednotnic, kot je prikazano v spodnji preglednici. Največje število vrednotnic so kupili naročniki posamezniki, ki se ukvarjajo s kmetijstvom. Sicer pa so največ vrednotnic kupili izdelovalci različnih izdelkov, ki niso namenjeni zaužitju in jih je mogoče izdelovati na domu pretežno ročno ali po pretežno tradicionalnih postopkih,

|  |  |
| --- | --- |
| Število posameznikov, ki so kupili vrednotnice | Število nakupov vrednotnic |
| 985 | 1 |
| 521 | 2 |
| 305 | 3 |
| 246 | 4 |
| 136 | 5 |
| 169 | 6 |
| 103 | 7 |
| 93 | 8 |
| 90 | 9 |
| 85 | 10 |
| 109 | 11 |
| 219 | 12 |
| 41 | 13 |
| 6 | 14 |
| 3 | 15 |
| 2 | 16 |
| 1 | 17 |
| 2 | 18 |
| 1 | 19 |
| 2 | 21 |
| 1 | 23 |
| 1 | 24 |
| 1 | 26 |
| 3 | 28 |
| 1 | 29 |
| 1 | 34 |
| 1 | 38 |
| 1 | 40 |
| 1 | 41 |
| 1 | 45 |
| 1 | 46 |
| 1 | 51 |
| 1 | 57 |
| 1 | 63 |
| 1 | 66 |
| 1 | 86 |
| 1 | 105 |
| 1 | 211 |
| 1 | 246 |

1. Nakupi vrednotnic po UE v 2023

|  |  |
| --- | --- |
| **Upravna enota** | **št. vred.** |
| Ajdovščina | 139 |
| Brežice | 124 |
| Celje | 213 |
| Cerknica | 36 |
| Črnomelj | 142 |
| Domžale | 199 |
| Dravograd | 16 |
| Gornja Radgona | 192 |
| Grosuplje | 113 |
| Hrastnik | 26 |
| Idrija | 106 |
| Ilirska Bistrica | 25 |
| Izola | 100 |
| Jesenice | 209 |
| Kamnik | 92 |
| Kočevje | 118 |
| Koper | 220 |
| Kranj | 242 |
| Krško | 632 |
| Laško | 88 |
| Lenart | 77 |
| Lendava | 153 |
| Litija | 62 |
| Ljubljana | 732 |
| Ljutomer | 114 |
| Logatec | 46 |
| Maribor | 867 |
| Metlika | 21 |
| Mozirje | 125 |
| Murska Sobota | 553 |
| Nova Gorica | 243 |
| Novo mesto | 329 |
| Ormož | 174 |
| Pesnica | 64 |
| Piran | 153 |
| Postojna | 90 |
| Ptuj | 235 |
| Radlje ob Dravi | 291 |
| Radovljica | 236 |
| Ravne na Koroškem | 106 |
| Ribnica | 201 |
| Ruše | 119 |
| Sevnica | 107 |
| Sežana | 90 |
| Slovenj Gradec | 95 |
| Slovenska Bistrica | 123 |
| Slovenske Konjice | 55 |
| Šentjur pri Celju | 122 |
| Škofja Loka | 183 |
| Šmarje pri Jelšah | 97 |
| Tolmin | 151 |
| Trbovlje | 35 |
| Trebnje | 133 |
| Tržič | 128 |
| Velenje | 156 |
| Vrhnika | 83 |
| Zagorje ob Savi | 104 |
| Žalec | 219 |
| Vloga državljana | 4.759 |
|  | 14.663 |

1. Število kupljenih vrednotnic glede na vrsto opravljanja osebnega dopolnilnega dela posameznika (pri zavezancih, ki imajo prijavljenih več vrst del, je upoštevano prvo vpisano osebno dopolnilno delo).

|  |  |
| --- | --- |
| Število | Vrsta ODD |
| 729 | A1 – občasna pomoč v gospodinjstvu, pomoč pri čiščenju stanovanja ali stanovanjske stavbe |
| 2197 | A2 – občasna pomoč pri kmetijskih delih |
| 673 | A3 – občasno varstvo otrok, pomoč starejšim, bolnim ali invalidom na domu, spremstvo oseb, ki potrebujejo nego |
| 246 | A4 – občasne inštrukcije kot pomoč pri izpolnjevanju šolskih ali študijskih obveznosti |
| 141 | A5 – občasno prevajanje ali lektoriranje |
| 202 | A6 – občasno izvajanje umetniških oziroma drugih kulturnih vsebin ob zasebnih dogodkih |
| 76 | A7 – občasna pomoč pri oskrbi hišnih živali na domu lastnika živali |
| 1558 | B1 – izdeluje, prodaja in prikazuje izdelovanje rokodelskih izdelkov v skladu z zakonom, ki ureja ohranjanje in razvoj rokodelstva, in ki niso namenjeni zaužitju |
| 7912 | B2 – izdeluje izdelke, ki niso namenjeni zaužitju in ki jih je možno izdelovati na domu pretežno ročno ali po pretežno tradicionalnih postopkih, jih popravlja in prodaja |
| 904 | B3 – nabira in prodaja gozdne sadeže in zelišča v njihovi osnovni obliki |
| 25 | B4 – melje žito, žge apno ali oglje na tradicionalen način in prodaja |
| **14663** |  |

***KAZNIVA DEJANJA IN DRUGE AKTIVNOSTI***

**POLICIJA**

Zaposlovanje na črno je inkriminirano kot kaznivo dejanje v 199. členu KZ-1, kar preiskuje policija na regijski ali lokalni ravni. Zaradi suma storitve kaznivega dejanja zaposlovanja na črno je policija v letu 2023 na pristojna okrožna državna tožilstva podala kazenske ovadbe za 35 kaznivih dejanj, kar pomeni 25-% porast v primerjavi z letom 2022, ko so bile na pristojna tožilstva podane kazenske ovadbe za 28 kaznivih dejanj. V podanih kazenskih ovadbah je bilo ovadenih 43 fizičnih in 27 pravnih oseb. V letu 2023 je bil največji delež takšnih kaznivih dejanj obravnavan na območju PU Ljubljana in Maribor, skupaj 19, kar pomeni 54,29-% delež obravnave.

Za kaznivo dejanje zaposlovanja na črno je bilo v letu 2023 osumljenih 43 fizičnih oseb, pri čemer jih je bilo 21 (48,84 %) iz Republike Slovenije, eden (2,32 %) iz držav EU in 21 (48,84 %) iz tretjih držav. Oškodovana je bila 101 oseba, pri čemer jih je bilo pet (4,95 %) iz držav EU in 96 (95,05 %) iz tretjih držav. Največ oškodovanih oseb je bilo iz Kosova (32,67 %).

**IINŠPEKTORAT REPUBLIKE SLOVENIJE ZA DELO**

V letu 2023 so inšpektorji za delo s področja delovnih razmerij zaradi sumov storitve kaznivega dejanja, kot jih opredeljuje KZ-1, podali 24 naznanil kaznivih dejanj oziroma ovadb, v glavnem na podlagi 196. člena KZ-1, podanih je tudi nekaj primerov zaradi sumov kaznivega dejanja ponarejanja listin. Inšpektorji so v enem primeru podali naznanilo kaznivega dejanja tudi zaradi suma storitve kaznivega dejanja zaposlovanja na črno (199. člen KZ-1).

**FURS**

FURS je v letu 2023 zaradi kaznivega dejanja zaposlovanja na črno po 199. členu KZ-1 podal tri kazenske ovadbe, zaradi kaznivega dejanja kršitve temeljnih pravic delavcev po 196. členu KZ-1 pa 30 kazenskih ovadb.

1. **Podatki o obsodbah za kaznivo dejanje zaposlovanja na črno**

Na podlagi vloženih kazenskih ovadb oziroma naznanil v primerih suma storitve kaznivega dejanja zaposlovanja na črno po prvem odstavku 199. člena Kazenskega zakonika – KZ-1 je ugotovitev FURS, da o sodbah nimajo osveženih podatkov, saj jih sodišča oziroma tožilstva ne obveščajo redno.

V letu 2023 so prejeli eno obsodilno sodbo sodišča iz leta 2021, storilec (samostojni podjetnik) je bil spoznan za krivega.

1. **Sodelovanje s policijo pri nadzoru zaposlovanja in dela na črno tujcev**

FURS v primeru odkrivanja nezakonitega zaposlovanja tujcev uspešno sodeluje s Policijo. Policija obvesti FURS o sumu zaposlovanja na črno tujca (državljana tretje države) in počaka na lokaciji do prihoda uradnih oseb FURS. Ko FURS izvede nadzor zaposlovanja ali dela na črno, policija znova prevzame postopek v obravnavo po ZTuj-2. Tudi v primerih, ko FURS v nadzorih zazna sum kršitve ZTuj-2, o tem obvesti policijo.

1. **Druge aktivnosti**

FURS izvaja tudi druge oblike preventivnega delovanja, vse z namenom prostovoljnega izpolnjevanja predpisanih obveznosti zavezancev. Odgovarja na novinarska vprašanja, prek medijev obvešča javnost o ugotovljenih nepravilnostih ter posledicah kršitev zakonov in drugih predpisov, pripravlja odgovore na vprašanja državljanov, sodeluje na različnih srečanjih in izobraževanjih, ki jih organizirajo različni deležniki.

1. **Sodelovanje z European Labour Authority** (**ELA)**

FURS na področju dela in zaposlovanja na črno sodeluje tudi v aktivnostih, ki jih organizira Evropski organ za delo (ELA). Predvsem gre za pripravo raznih gradiv (na primer odgovorov na vprašalnike) ter mednarodna izobraževanja, organizirana v državah članicah. V letu 2023 so se predstavniki FURS udeležili naslednjih izobraževanj:

* neprijavljeno delo v gradbeništvu s poudarkom storitev popravila, vzdrževanja in prenove stanovanj »Platform seminar on undeclared work in the construction sector« – (16. maj 2023);
* ponarejeni dokumenti (20. in 21. junij 2023 Amsterdam, Nizozemska);
* »Means and instruments used as proof of undeclared work« (25. in 26. oktober 2023, Praga).

V letu 2023 se je zaključil projekt vzajemne pomoči BIH v zvezi z neprijavljenim delom, v katerem sta sodelovali Slovenija in Finska. Predstavnica FURS se udeležuje tudi plenarnih sestankov platforme za nedovoljeno delo (platforma UDW). Septembra 2023 so predstavniki ELA obiskali Slovenijo in pristojnim organom predstavili svoje delovanje ter možnosti sodelovanja, zanimalo pa jih je predvsem področje napotenih delavcev.

***MINISTRSTVO ZA PRAVOSODJE***

**Podatki o obsodbah za kaznivo dejanje zaposlovanja na črno v letu 2022**

|  |  |
| --- | --- |
| **Polnoletni obsojenci (znani storilci) po kaznivem dejanju, glavni kazni, spolu, letu** |  |
|  |  |  |  |  |
|  |  | **Spol - SKUPAJ** | **Moški** | **Ženske** |
|  |  | **2022** | **2022** | **2022** |
| **4.XXII.199 zaposlovanje na črno – 199. člen KZ-1** | **Glavna kazen – SKUPAJ** | 10 | 8 | 2 |
|  | **11 Zaporna kazen** | 2 | 2 | - |
|  | **111 Zaporna kazen (nepogojna)** | - | - | - |
|  | **11100 Zaporna kazen – nad 2 do 10 let (nepogojna)** | - | - | - |
|  | **11101 Zaporna kazen – nad 10 let (nepogojna)** | - | - | - |
|  | **11105 Zaporna kazen – nad 1 do 2 leti (nepogojna)** | - | - | - |
|  | **11106 Zaporna kazen – nad 6 mes. do 1 leta (nepogojna)** | - | - | - |
|  | **11107 Zaporna kazen – nad 3 do 6 mes. (nepogojna)** | - | - | - |
|  | **11108 Zaporna kazen – nad 2 do 3 mes. (nepogojna)** | - | - | - |
|  | **11109 Zaporna kazen – nad 1 do 2 mes. (nepogojna)** | - | - | - |
|  | **11110 Zaporna kazen – do 30 dni (nepogojna)** | - | - | - |
|  | **112 Zaporna kazen (pogojna)** | 2 | 2 | - |
|  | **11205 Zaporna kazen – nad 1 do 2 leti (pogojna)** | - | - | - |
|  | **11206 Zaporna kazen – nad 6 mes. do 1 leta (pogojna)** | - | - | - |
|  | **11207 Zaporna kazen – nad 3 do 6 mes. (pogojna)** | 1 | 1 | - |
|  | **11208 Zaporna kazen – nad 2 do 3 mes. (pogojna)** | 1 | 1 | - |
|  | **11209 Zaporna kazen – nad 1 do 2 mes. (pogojna)** | - | - | - |
|  | **11210 Zaporna kazen – do 30 dni (pogojna)** | - | - | - |
|  | **12 Denarna kazen** | 8 | 6 | 2 |
|  | **120 Denarna kazen (nepogojna)** | 8 | 6 | 2 |
|  | **121 Denarna kazen (pogojna)** | - | - | - |
|  | **13 Sodni opomin** | - | - | - |
|  | **14 Kazen opuščena** | - | - | - |
|  | **16 Varnostni ukrep brez izreka kazni** | - | - | - |
| **4.XXII.199010 zaposlovanje na črno – prvi odstavek 199. člena KZ-1** | **Glavna kazen – SKUPAJ** | 10 | 8 | 2 |
|  | **11 Zaporna kazen** | 2 | 2 | - |
|  | **111 Zaporna kazen (nepogojna)** | - | - | - |
|  | **11100 Zaporna kazen – nad 2 do 10 let (nepogojna)** | - | - | - |
|  | **11101 Zaporna kazen – nad 10 let (nepogojna)** | - | - | - |
|  | **11105 Zaporna kazen – nad 1 do 2 leti (nepogojna)** | - | - | - |
|  | **11106 Zaporna kazen – nad 6 mes. do 1 leta (nepogojna)** | - | - | - |
|  | **11107 Zaporna kazen – nad 3 do 6 mes. (nepogojna)** | - | - | - |
|  | **11108 Zaporna kazen – nad 2 do 3 mes. (nepogojna)** | - | - | - |
|  | **11109 Zaporna kazen – nad 1 do 2 mes. (nepogojna)** | - | - | - |
|  | **11110 Zaporna kazen – do 30 dni (nepogojna)** | - | - | - |
|  | **112 Zaporna kazen (pogojna)** | 2 | 2 | - |
|  | **11205 Zaporna kazen – nad 1 do 2 leti (pogojna)** | - | - | - |
|  | **11206 Zaporna kazen – nad 6 mes. do 1 leta (pogojna)** | - | - | - |
|  | **11207 Zaporna kazen – nad 3 do 6 mes. (pogojna)** | 1 | 1 | - |
|  | **11208 Zaporna kazen – nad 2 do 3 mes. (pogojna)** | 1 | 1 | - |
|  | **11209 Zaporna kazen – nad 1 do 2 mes. (pogojna)** | - | - | - |
|  | **11210 Zaporna kazen – do 30 dni (pogojna)** | - | - | - |
|  | **12 Denarna kazen** | 8 | 6 | 2 |
|  | **120 Denarna kazen (nepogojna)** | 8 | 6 | 2 |
|  | **121 Denarna kazen (pogojna)** | - | - | - |
|  | **13 Sodni opomin** | - | - | - |
|  | **14 Kazen opuščena** | - | - | - |
|  | **16 Varnostni ukrep brez izreka kazni** | - | - | - |
| **4.XXII.199021 zaposlovanje na črno – drugi odstavek v zvezi s prvim odstavkom 199. člena KZ-1** | **Glavna kazen – SKUPAJ** | - | - | - |
|  | **11 Zaporna kazen** | - | - | - |
|  | **111 Zaporna kazen (nepogojna)** | - | - | - |
|  | **11100 Zaporna kazen – nad 2 do 10 let (nepogojna)** | - | - | - |
|  | **11101 Zaporna kazen – nad 10 let (nepogojna)** | - | - | - |
|  | **11105 Zaporna kazen – nad 1 do 2 leti (nepogojna)** | - | - | - |
|  | **11106 Zaporna kazen – nad 6 mes. do 1 leta (nepogojna)** | - | - | - |
|  | **11107 Zaporna kazen – nad 3 do 6 mes. (nepogojna)** | - | - | - |
|  | **11108 Zaporna kazen – nad 2 do 3 mes. (nepogojna)** | - | - | - |
|  | **11109 Zaporna kazen – nad 1 do 2 mes. (nepogojna)** | - | - | - |
|  | **11110 Zaporna kazen – do 30 dni (nepogojna)** | - | - | - |
|  | **112 Zaporna kazen (pogojna)** | - | - | - |
|  | **11205 Zaporna kazen – nad 1 do 2 leti (pogojna)** | - | - | - |
|  | **11206 Zaporna kazen – nad 6 mes. do 1 leta (pogojna)** | - | - | - |
|  | **11207 Zaporna kazen – nad 3 do 6 mes. (pogojna)** | - | - | - |
|  | **11208 Zaporna kazen – nad 2 do 3 mes. (pogojna)** | - | - | - |
|  | **11209 Zaporna kazen – nad 1 do 2 mes. (pogojna)** | - | - | - |
|  | **11210 Zaporna kazen – do 30 dni (pogojna)** | - | - | - |
|  | **12 Denarna kazen** | - | - | - |
|  | **120 Denarna kazen (nepogojna)** | - | - | - |
|  | **121 Denarna kazen (pogojna)** | - | - | - |
|  | **13 Sodni opomin** | - | - | - |
|  | **14 Kazen opuščena** | - | - | - |
|  | **16 Varnostni ukrep brez izreka kazni** | - | - | - |

Vir: Statistični urad Republike Slovenije.

V primerjavi z letom 2021 so bile vse fizične osebe obsojene izključno zaradi storitve kaznivega dejanja zaposlovanja na črno po prvem odstavku 199. člena KZ-1, ki se glasi:

»(1) Kdor v nasprotju s predpisi zaposli dva ali več delavcev in jih ne prijavi za ustrezno zavarovanje ali zaposli dva ali več tujcev ali oseb brez državljanstva brez ustreznih dovoljenj za delo, se kaznuje z denarno kaznijo ali zaporom do enega leta.«

V letu 2021 je bila ena fizična oseba obsojena zaradi storitve kaznivega dejanja zaposlovanja na črno po drugem odstavku 199. člena KZ-1.[[3]](#footnote-3)

|  |
| --- |
| **Pravne osebe, spoznane za odgovorne po glavni kazenski sankciji, letno** |
|  |  |  |
|  |  | **2022** |
| **4.XXII.199010 zaposlovanje na črno – prvi odstavek 199. člena KZ-1** | **Glavna kazen – SKUPAJ** | 1 |
|  | **Denarna kazen** | - |
|  | **Pogojna obsodba** | 1 |
|  | **Odvzem premoženja** | - |
|  | **Prenehanje pravne osebe** | - |
|  |  |  |

Vir: Statistični urad Republike Slovenije.

# SKLEPNE UGOTOVITVE S PRIPOROČILI

**UGOTOVITVE OZIROMA SKLEPI**

**FURS**

V letu 2023 je opravil 7.510 nadzorov dela in zaposlovanja na črno po ZPDZC-1, od tega 6.439 nadzorov na področju zaposlovanja na črno in 1.071 nadzorov dela na črno. Njegov delež nadzorov s kršitvami je znašal povprečno 30 %. Učinkovitost nadzorov je odvisna od vzroka opravljenega nadzora. Ker se na tem področju nadzori izvajajo v večjem delu po obravnavi prijav, je delež ugotovljenih kršitev v opravljenih nadzorih precej odvisen od tega, kako natančni so podatki v prijavah. Bistveno višji delež nepravilnosti se dosega v nadzorih, ciljno usmerjenih in načrtovanih po strategijah za področje dela in zaposlovanja na črno. V obdobju od 2017 do 2023 je njihova povprečna učinkovitost 75-%.

FURS prejme največje število prijav s področja dela in zaposlovanja na črno. V letu 2023 je bilo iz naslova dela, zaposlovanja in oglaševanja prejetih 2.663 prijav zoper zavezance, od tega 1.412 (53 %) prijav za delo na črno, 953 (36 %) v zvezi z zaposlovanjem na črno in 298 (11 %) glede nedovoljenega oglaševanja. V prekrškovnih postopkih je obravnaval 2.396 prekrškov po ZPDZC-1, v zvezi s katerimi je bila storilcem izrečena globa v skupnem znesku 5.123.780 evrov in izdanih 455 opominov. Največji delež izrečenih glob (92 %) se nanaša na kršitve iz naslova zaposlovanja na črno. Zoper storilce prekrška je bilo vloženih osem obdolžilnih predlogov. V letu 2023 je FURS podal tri kazenske ovadbe zaradi suma storitve kaznivega dejanja zaposlovanja na črno po 199. členu KZ-1 in 30 kazenskih ovadb zaradi kaznivega dejanja kršitve temeljnih pravic delavcev po 196. členu KZ-1. Z nadzori je ugotovil nezakonito zaposlovanje državljanov tretjih držav pri 62 delodajalcih za skupno 84 državljanov tretjih držav. Kršiteljem je bila izrečena globa v višini 346.000 evrov. Ugotavlja se, da so izvajalci ODD za leto 2023 prijavili oziroma napovedali skupno 2.141.532 evrov prihodkov, kar pomeni za 1,2 % nižji prihodek v primerjavi z letom 2022. Za leto 2023 je bilo pridobljenih 14.663 vrednotnic za ODD. Sodelovanje med inšpekcijskimi organi ocenjuje FURS kot uspešno, saj je bilo tudi v poročanem letu izvedenih več usklajenih, koordiniranih akcij. Vzpostavljene so bile tudi druge oblike sodelovanja z inšpekcijskimi službami in drugimi organi državne uprave, kot so izmenjava podatkov in informacij.

FURS preprečevanju dela in zaposlovanja na črno namenja velik del aktivnosti. Zaradi posebnosti delovnega časa mobilnih oddelkov (24/7/365), ki opravijo največji delež teh nadzorov, se zagotavljajo stalna prisotnost na terenu ter s tem pokritost nadzora in odkrivanje kršitev v času, ko zavezanci ne pričakujejo nadzora. Takšen nadzor oziroma prisotnost pooblaščenih oseb na terenu ima pomemben preventivni učinek in vpliva na višjo raven prostovoljnega izpolnjevanja obveznosti.

Osnovni namen nadzora ni kaznovanje in izrekanje glob, temveč je namen prispevati k urejenosti področja, zlasti socialnih in delovnih pravic zaposlenih, varnosti in zdravja ter urejenosti trga (preprečevanje nelojalne konkurence) ter zaščiti pravice delavcev in potrošnikov.

**TIRS**

TIRS na področju dela na črno še vedno opravi razmeroma veliko nadzorov, pri čemer gre v večini še vedno predvsem za preverjanje tako določitve dejavnosti v ustanovitveni akt oziroma ustreznosti »registracije« kot tudi ustreznih dovoljenj registriranih subjektov. Preverjanje razpolaganja z listinami o izpolnjevanju zakonsko določenih pogojev pripomore k urejenosti trga, saj je slednje ključen pogoj za zakonito in strokovno opravljanje posameznih dejavnosti.

Nadzorni organi so tudi v letu 2023 medsebojno dobro sodelovali, predvsem z izmenjavo znanj in stališč. Takšen način dela bi bilo primerno obdržati tudi v prihodnje. Poleg seveda sodelovanja pri nadzoru v okviru skupnih akcij.

**IRSD**

Pri svojem delu namerava še naprej ostati zvest sodelovanju z drugimi nadzornimi organi na vseh tistih področjih, kjer bodo ugotovili, da to prinaša spodbudne rezultate. Posebno pozornost bodo namenjali tistim področjem, ki se skozi prijave, opravljanje nadzorov in ugotovljene kršitve kažejo kot najbolj tvegana področja za kršitve pravic večjega števila delavcev. O svojih ugotovitvah bodo obveščali zainteresirano javnost.

**POLICIJA**

V primerih kaznivih dejanj zaposlovanja na črno ne ugotavljajo bistveno drugačnih načinov izvrševanja kaznivih dejanj glede na ugotovitve iz prejšnjih let. Največkrat gre za opravljanje dela brez prijave v ustrezno zdravstveno zavarovanje in brez ustreznih dovoljenj za delo. Takšna kazniva dejanja se izvršujejo tako v storitvenih kot tudi v proizvodnih dejavnostih.

V zadnjih petih letih je število kaznivih dejanj zaposlovanja na črno po 199. čl. KZ-1 precej nihalo. Izstopajoči sta leti 2020 (63 kaznivih dejanj) in 2021 (22 kaznivih dejanj), kar je po oceni Policije povezano z epidemiološkimi razmerami ter spremljevalnimi omejevalnimi ukrepi za preprečevanje in obvladovanje okužb z nalezljivo boleznijo covidom-19. Porast takšnih kaznivih dejanj v letu 2022 in 2023 kaže na to, da se problematika, kljub večjemu upadu v letu 2021, realno ni zmanjšala, je pa še vedno pod petletnim povprečjem, ki je 37 takšnih kaznivih dejanj na leto.

V sklopu kaznivih dejanj zoper delovno razmerje in socialno varnost, v katerega spada kaznivo dejanje zaposlovanja na črno, je v zadnjih letih najštevilčnejše kaznivo dejanje kršitev temeljnih pravic delavcev po 196. členu KZ-1, čemur Policija namenja povečane aktivnosti tako na sistemski kot tudi na operativni ravni. V teh primerih gre predvsem za neizplačevanje plač oziroma neplačevanje pripadajočih davkov in prispevkov zaposlenim, kadar ti ne prejmejo plačila za opravljeno delo oziroma prejmejo izplačila v gotovini, manj pa za kršitve glede sklenitve oziroma nezakonitega prenehanja delovnega razmerja.

**IRSNZ**

Ocenjujejo, da je stanje na področjih v pristojnosti IRSNZ dobro, kar kaže število pravnomočnih odločb o prekrških ter vrsta zaznanih prekrškov.

**MINISTRSTVO ZA NOTRANJE ZADEVE**

Na področju opravljanja detektivske dejavnosti se v praksi ugotavlja, da nudijo opravljanje detektivske dejavnosti tudi tiste fizične in pravne osebe, ki nimajo registrirane detektivske dejavnosti in za njeno opravljanje ne izpolnjujejo posebnih pogojev, določenih v veljavni ureditvi.

**IRSSol**

Ugotavljajo, da so na podlagi nadzorov in obveščanj javnosti v preteklosti podali staršem, ki potrebujejo varstvo otrok, ustrezne informacije o zakonskih okvirih delovanja varstva otrok. Starši imajo možnost preverbe registrov izvajalcev za vzgojo in varstvo njihovega otroka.

Še vedno bodo določeni posamezniki ob vedenju staršev varovali otroke in prikazovali varstvo kot delavnice, občasno varstvo otrok ali animacijo otrok. Zato je toliko bolj pomembna vloga ozaveščanja in opominjanja izvajalcev in staršev. Nosijo namreč osebno odgovornost pri izbiri oblike varovanja otrok in odgovornost za vzpostavljene nedopustne tvegane okoliščine za otroke.

**IRSNVP**

IRSNVP v sedanjih predpisih, po katerih opravlja nadzor, nima določb, ki bi bile neposredno povezane s preprečevanjem dela in zaposlovanja na črno, vendar pa izvaja posredno kontrolo dela prek preverjanja pogodb med udeleženci pri graditvi, pooblastil izvajalcev, vodij del, nadzornikov in drugih pooblaščenih inženirjev v okviru rednih in izrednih pregledov gradbišč.

**ZIRS**

S področnimi predpisi, ki urejajo posebne pogoje za opravljanje dejavnosti oziroma nalog, se delo na črno glede neplačevanja davčnih obveznosti preprečuje posredno, saj so zahteve področne zakonodaje usmerjene predvsem v zagotavljanje varnosti oziroma zdravja ljudi.

Aktivnosti nadzora potekajo na različne načine; prek ugotovitev na terenu, prijav in obvestil drugih nadzornih organov. Z vidika preventivnega delovanja (kot na primer objave na spletnih straneh posameznih nadzornih organov) ter medsebojnega sodelovanja različnih nadzornih organov oziroma inšpekcijskih služb na ravni območnih enot se veliko prispeva k ozaveščanju ljudi, saj je tako glede varnosti kot finančnega učinka bistvenega pomena, da izvajalci dejavnosti opravljajo svojo dejavnosti oziroma storitve legalno in legitimno takrat, ko izpolnjujejo posebne pogoje, predpisane s posamezno področno zakonodajo.

**IRSI**

Inšpekcija za cestni promet IRSI sicer ni pristojna za nadzor zaposlovanja na črno (samo delo na črno), zato je na področju nadzora omejena po določilih ZPDZC-1. Kljub temu pa v povezavi s tem izvaja nadzore na sedežih prevoznih podjetij po določilih ZDCOPMD in ZPCP-2 ter nadzore prevozov blaga in potnikov v mednarodnem cestnem prometu neposredno na terenu, kjer pa je zaradi posebnosti mobilne dejavnosti dokazovanje dela na črno oteženo.

**IRSKGLR**

IRSKGLR ocenjuje sodelovanje med nadzornimi organi kot zelo dobro in učinkovito. Uspešno sodelovanje se pričakuje tudi v prihodnje. Ob prijavah je včasih težko uskladiti skupne akcije zaradi kadrovskega primanjkljaja in vnaprej načrtovanih aktivnosti posameznih organov. Sodelovanje med organi je včasih težko načrtovati tudi zaradi vremensko pogojenih nadzorov in velike obremenjenosti posameznih organov (FURS, Policija).

**PRIPOROČILA**

* Priporoča se organiziranje delovnih sestankov vseh nadzornih organov, ki izvajajo nadzor po ZPDZC-1, z namenom poenotenja stališč, razreševanja odprtih vprašanj kot tudi izmenjave izkušenj. Ob tem se predlaga še povečanje števila sestankov regijskih koordinacij inšpekcij poleg inšpekcijskega sveta, kjer bi se dodatno preučil pomen skupnih akcij posameznih inšpekcij. Pri skupnih nadzorih se predlaga sodelovanje več različnih inšpekcij, pristojnih za nadzor dela na črno.
* Ministrstvu za delo, družino, socialne zadeve in enake možnosti se predlaga okrepljeno sodelovanje in dialog z nadzornimi organi po ZPDZC-1 z namenom reševanja odprtih vprašanj in zagotavljanja enotnih stališč, saj je tako mogoče zagotoviti pravočasno odzivanje na zaznane pojave ter s tem povezane potrebne spremembe in dopolnitve zakonodaje. Intenzivnejše sodelovanje bo pripomoglo k učinkovitejši izvedbi ukrepov ter izboljšanju skupnih ciljev.
* Z vidika preventivnega ukrepanja se še naprej obvešča javnost o aktivnostih nadzornih organov kot tudi o aktualni problematiki (prek spletnih strani, medijev in podobnega). Na področju dela na črno je potrebno redno delo na preventivi in ozaveščanju ter poudarjanju odgovornosti pri zavestnih kršitvah tako pri izvajalcih kot starših.
* Nadzornim organom se predlaga aktivno sodelovanje pri spremembah predpisov, ki neposredno vplivajo na področje dela in zaposlovanja na črno. Predlagajo se poenostavitve v zakonodaji, ki bi poenostavile ali olajšale dokazovanje dela na črno v inšpekcijskih postopkih.
* Medsebojni povezljivosti ter izmenjavi informacij in podatkov različnih nadzornih organov naj se namenja več pozornosti tako z vsebinskega kot tudi finančnega vidika. Preuči naj se predlog za vzpostavitev enotne računalniške baze, kjer bi vsi inšpektorati vnašali pravnomočne ugotovljene kršitve, vezane na delo na črno, in s tem pridobili boljši vpogled v delovanje posameznega pravnega subjekta.
* Priporoča se krepitev sodelovanja med različnimi nadzorstvenimi organi glede skupnega nastopa pri izvajanju nadzorstvenih aktivnosti na terenu, kjer se izkazuje skupna problematika, ter pri izmenjavi podatkov, ugotovitev in informacij. Dopolnjujoči učinki takega načina dela so v združevanju in enotnem nastopu države ter v hitrejšem, učinkovitejšem in neprekinjenem odzivanju na terenu.
* Zaradi pereče problematike tujcev se predlaga ustanovitev medresorske delovne skupine, ki bi določala, usmerjala in povezovala vsebine dela vseh nadzornih in drugih organov na področju odkrivanja in preprečevanja dela in zaposlovanja na črno državljanov tretjih držav ter opredelila dejavnosti in načrt nadzorov na tem področju~~.~~
* Z vidika varovanja javnega interesa velja poziv za kadrovsko krepitev nadzornih organov, kjer poudarjajo kadrovsko problematiko. Zaradi zelo zapletene zakonodaje in razvejanih področij nadzora je potrebnih vse več posebnih strokovnih znanj, zato je poleg števila inšpektorjev treba zagotoviti tudi druge upravne sodelavce svetovalce.
* Decembra 2024 poteče petletni mandat sedanji sestavi komisije za preprečevanje dela in zaposlovanja na črno. Vladi se glede na spremembe Zakona o državni upravi v letu 2023 in prenesene pristojnosti nadzora nad preprečevanjem dela in zaposlovanja na črno predlaga, da se pri imenovanju komisije upošteva imenovanje članov nadzornih organov z vseh področij nadzora, ki ga opredeljuje Zakon o preprečevanju dela in zaposlovanja na črno.
* Ministrstvo za finance se pozove k vzpostavitvi seznama delodajalcev, pri katerih je bil s pravnomočno odločbo ugotovljen prekršek nezakonitega zaposlovanja državljanov tretjih držav. Pravna oseba, tuji pravni subjekt ali samozaposlena oseba, ki zaposli državljana tretje države, ki nezakonito prebiva v Republiki Sloveniji, za pet let od pravnomočnosti odločbe, s katero ji je bila izrečena globa za prej navedeni prekršek, namreč izgubi ali se ji omeji pravica do javnih sredstev, vključno s sredstvi Evropske unije.
* Ministrstvo za notranje zadeve kot resorno ministrstvo na področju regulacije detektivske dejavnosti naj pripravi spremembe in dopolnitve veljavne ureditve, s katero se bodo ustrezno in jasno določili pogoji, ki jih morajo izpolnjevati fizične in pravne osebe za opravljanje detektivske dejavnosti. S predlaganimi normativnimi rešitvami naj se odpravijo okoliščine, ko je izvajanje detektivske dejavnosti omogočeno subjektom, ki za njeno izvajanje ne izpolnjujejo pogojev. Predlagana ureditev naj zagotovi še učinkovitejše preprečevanje nezakonitega opravljanja detektivske dejavnosti oziroma morebitnih oblik dela na črno.

# PREDLOG SKLEPA VLADE REPUBLIKE SLOVENIJE

Komisija Vlade Republike Slovenije za preprečevanje dela in zaposlovanja na črno predlaga Vladi Republike Slovenije, naj sprejme naslednji

**SKLEP**:

Vlada Republike Slovenije se je seznanila s poročilom Komisije Vlade Republike Slovenije za preprečevanje dela in zaposlovanja na črno, v katerem je komisija predstavila dejavnosti in učinke preprečevanja dela in zaposlovanja na črno v letu 2023.

# PRILOGA

**Obvestilo za Evropsko komisijo na podlagi 20. člena Zakona o preprečevanju dela in zaposlovanja na črno in 14. člena Direktive 2009/52/ES z dne 18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav**

**(UL L št. 168 z dne 30. junija 2009, str. 24)**

**(vsebinska podlaga za vnos v informacijsko orodje Evropske komisije)**

Zakon o preprečevanju dela in zaposlovanja na črno (Uradni list RS, št. 32/14, 47/15 – ZZSDT, 43/19 in 121/21 – ZJN-3B; v nadaljnjem besedilu: ZPDZC-1) v 20. členu določa, da mora Komisija Vlade Republike Slovenije za odkrivanje in preprečevanje dela in zaposlovanja na črno vsako leto opredeliti dejavnosti, za katere ocenjuje, da se v njih državljani tretjih držav v večji meri nezakonito zaposlujejo, in pripraviti načrt inšpekcijskih pregledov. Vsako koledarsko leto mora pripraviti tudi poročilo o opravljenih inšpekcijskih pregledih in Evropsko komisijo obvestiti o ugotovitvah teh pregledov do konca junija naslednjega leta za preteklo koledarsko leto.

V skladu z 2. členom Direktive 2009/52/ES z dne 18. junija 2009 o minimalnih standardih glede sankcij in ukrepov zoper delodajalce nezakonito prebivajočih državljanov tretjih držav (UL L št. 168 z dne
30. junija 2009, str. 24; v nadaljnjem besedilu: direktiva) »nezakonita zaposlitev« pomeni zaposlitev nezakonito prebivajočega državljana tretje države; »nezakonito prebivajoči državljan tretje države« pa pomeni državljana tretje države, ki je prisoten na ozemlju države članice in ne izpolnjuje ali ne izpolnjuje več pogojev za prebivanje v tej državi članici.

Direktivo delno prenaša ZPDZC-1, in sicer v delu, ki se nanaša na zaposlovanje na črno.

ZPDZC-1 v 4. točki prvega odstavka 2. člena nezakonito zaposlitev opredeljuje kot zaposlitev državljana tretje države, ki nezakonito prebiva v Republiki Sloveniji. Nezakonito prebivanje je prebivanje državljana tretje države, ki v Republiki Sloveniji ne prebiva v skladu z določbami zakona, ki ureja vstop, prebivanje in odstranitev tujcev, ali zakona, ki ureja mednarodno zaščito (5. točka prvega odstavka 2. člena ZPDZC-1).

Priloga je vsebinska podlaga za vnos poročila v informacijski sistem Evropske komisije o opravljenih inšpekcijskih pregledih. Do lani se je Evropski komisiji na podlagi 20. člena ZPDZC-1 pošiljalo letno obvestilo o opravljenih inšpekcijskih pregledih v pisni obliki na način, kot ga določa priloga k poročilu Komisije za leto 2022. Od lani se poročilo na podlagi navodil in novega informacijskega orodja Evropske komisije oddaja v elektronski obliki, zato je navedena priloga le vsebinska podlaga za vnos poročila v informacijski sistem Evropske komisije po zahtevah informacijskega orodja in pomeni informacijo o podatkih, ki bodo med drugim vneseni v informacijski sistem. Podatki v prilogi so za leto 2022 zajeti po enaki metodologiji in na enakih osnovah kot prejšnja leta. Morebitne dodatne podatke na podlagi zahtev informacijskega orodja oziroma Evropske komisije bo Komisija (oziroma predstavniki MDDSZ, MF, MP in MNZ, ki jih komisija pooblasti) vnesla v informacijski sistem na podlagi šeste alineje 20. člena ZPDZC-1.

**Poročilo o inšpekcijah – vzorec**

**14. člen in drugi odstavek 16. člena Direktive 2009/52/ES**

**Inspection report – Template**

**Articles 14 & 16§2 of the Employers’ Sanctions Directive (****2009/52/EC)**

* 1. **OCENA TVEGANJA/RISK ASSESSMENT**
1. **Seznam sektorjev, opredeljenih za večje tveganje za nezakonito zaposlovanje/List of sectors identified to be at greater risk to illegal employment**

V RS je za nadzor nezakonitega zaposlovanja državljanov tretjih držav pristojna Finančna uprava Republike Slovenije. Inšpektorat, pristojen za delo, pa je pristojen za nadzor zaposlovanja na črno le v primeru, če pri izvajanju svojih pristojnosti ugotovi, da obstaja sum zaposlitve na črno.

Finančna uprava RS je v letu 2023 opravila 6.439 nadzorov zaposlovanja na črno, v okviru katerih je izvedla tudi nadzore zaposlovanja državljanov tretjih držav. Nezakonito zaposlovanje državljanov tretjih držav je bilo z nadzori ugotovljeno pri 62 delodajalcih za skupno 84 državljanov tretjih držav. Najpogosteje so bile nepravilnosti nezakonitega zaposlovanja državljanov tretjih držav ugotovljene v dejavnosti gradbeništva (F), gostinstva (I) in trgovine (G).

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |
|   |   |   | **DIRECTIVE 2009/52/EC** |  |   |
| **NACE REV.2 by Section** | **Inspections** |  |   |
| Level | Code | Description | **Number of inspections carried out in the sector** | **Number of employers in the sector(available from Eurostat)** | **Share of inspections as a percentage of the employers in sector (in %)** | **Number of inspections which detected ISTCN** | **Number of ISTCN detected** | **Number of emlployees in the sector(available from Eurostat)** | **Share of detected ISTCN in total number of employees in sector (in %)** | **Recent trend observed in the sector\*** |   |
| 1 | A | AGRICULTURE, FORESTRY AND FISHING | 116 |   |   | 1 | 1 |   |   |   |   |
| 1 | B | MINING AND QUARRYING | 1 |   |   | 1 | 2 |   |   |   |   |
| 1 | C | MANUFACTURING | 169 |   |   | 4 | 4 |   |   |   |   |
| 1 | D | ELECTRICITY, GAS, STEAM AND AIR CONDITIONING SUPPLY | 1 |   |   | 0 | 0 |   |   |   |   |
| 1 | E | WATER SUPPLY; SEWERAGE, WASTE MANAGEMENT AND REMEDIATION ACTIVITIES | 4 |   |   | 0 | 0 |   |   |   |   |
| 1 | F | CONSTRUCTION | 1997 |   |   | 25 | 39 |   |   |   |   |
| 1 | G | WHOLESALE AND RETAIL TRADE; REPAIR OF MOTOR VEHICLES AND MOTORCYCLES | 838 |   |   | 10 | 12 |   |   |   |   |
| 1 | H | TRANSPORTATION AND STORAGE | 1071 |   |   | 6 | 7 |   |   |   |   |
| 1 | I | ACCOMMODATION AND FOOD SERVICE ACTIVITIES | 1923 |   |   | 11 | 14 |   |   |   |   |
| 1 | J | INFORMATION AND COMMUNICATION | 0 |   |   | 0 | 0 |   |   |   |   |
| 1 | K | FINANCIAL AND INSURANCE ACTIVITIES | 4 |   |   | 0 | 0 |   |   |   |   |
| 1 | L | REAL ESTATE ACTIVITIES | 0 |   |   | 0 | 0 |   |   |   |   |
| 1 | M | PROFESSIONAL, SCIENTIFIC AND TECHNICAL ACTIVITIES | 13 |   |   | 0 | 0 |   |   |   |   |
| 1 | N | ADMINISTRATIVE AND SUPPORT SERVICE ACTIVITIES | 115 |   |   | 1 | 1 |   |   |   |   |
| 1 | O | PUBLIC ADMINISTRATION AND DEFENCE; COMPULSORY SOCIAL SECURITY | 0 |   |   | 0 | 0 |   |   |   |   |
| 1 | P | EDUCATION | 1 |   |   | 0 | 0 |   |   |   |   |
| 1 | Q | HUMAN HEALTH AND SOCIAL WORK ACTIVITIES | 11 |   |   | 0 | 0 |   |   |   |   |
| 1 | R | ARTS, ENTERTAINMENT AND RECREATION | 51 |   |   | 0 | 0 |   |   |   |   |
| 1 | S | OTHER SERVICE ACTIVITIES | 122 |   |   | 3 | 4 |   |   |   |   |
| 1 | T | ACTIVITIES OF HOUSEHOLDS AS EMPLOYERS; U0NDIFFERENTIATED GOODS- AND SERVICES-PRODUCING ACTIVITIES OF HOUSEHOLDS FOR OWN USE | 2 |   |   | 0 | 0 |   |   |   |   |
| 1 | U | ACTIVITIES OF EXTRATERRITORIAL ORGANISATIONS AND BODIES | 0 |   |   | 0 | 0 |   |   |   |   |
|   |   | **TOTAL NUMBER FOR ALL SECTORS (not only for the risk sectors)** | **6.439** |  |  | **62** | **84** |   |   |   |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |
| Explanatory notes: |   |   |   |   |   |   |   |   |   |   |
|   |   | \* Types of trends compared to the previous reporting year: |   |   |   |   |   |   |   |   |
|   |   |   | – increasing/stable/decreasing number of inspections/detected ISTCN |   |   |   |   |   |
|   |   |   | – sector identified as more/less at risk |   |   |   |   |   |   |

1. **Merila, na podlagi katerih so bili ugotovljeni sektorji tveganja/Criteria upon which these risk sectors were identified**

Nadzori nezakonitega zaposlovanja državljanov tretjih držav se opravljajo v okviru nadzorov zaposlovanja na črno po ZPDZC-1. Nezakonito zaposlovanje državljanov tretjih držav se ugotovi tudi ob sočasnem izvajanju nadzorov na drugih področjih v pristojnosti Finančne uprave Republike Slovenije, na primer nadzor davčnih blagajn oziroma po Zakonu o davčnem potrjevanju računov (ZDavPR) nadzor na področju prevozov v cestnem prometu.

Sistemski nadzor zavezancev finančna uprava zagotavlja na osnovi letnega načrta, v okviru katerega so za posamezne vsebine nadzorov v njeni pristojnosti določena razmerja virov, na katerih temeljijo izbori za nadzor. Letni načrt določa področja s prednostnimi vsebinami in tveganji za pripravo **centraliziranih izborov, ki temeljijo na analizi tveganja**. Analiza tveganja se izvede ob pripravi letnega načrta z vključitvijo zaznanih tveganj v preteklem letu. Objektivna merila analize tveganja so pripravljena na podlagi statističnih metod, naključnega izbora in predhodnih ugotovitev v postopkih nadzora. Na podlagi posameznih izvedenih analiz se pripravijo strategije, po kateri se oblikuje seznam tveganih zavezancev. Najbolj tvegani zavezanci se predajo v nadzor.

Nadzori nezakonito prebivajočih državljanov tretjih držav oziroma zaposlovanja državljanov tretjih držav se opravljajo tudi **na podlagi centralno vrednotenih prijav** ter **na predlog pristojnih državnih organov**, na podlagi ugotovitev iz njihovih delovnih področij. Največ nadzorov je opravljenih na podlagi odstopov Policije.

Pomemben del aktivnosti načrtovanja in priprave izborov je **sodelovanje delovnih skupin** pri razvoju aktivnosti na posameznem področju nadzora. Finančna uprava ima organizirane tudi delovne skupine za različna področja dela. Ena od njih je tudi delovna skupina za upravljanje tveganj na področju dela in zaposlovanja na črno, ki v okviru svojih nalog prepoznava tveganja in skrbi za izvajanje ciljno usmerjenih nadzorov na področju dela in zaposlovanja na črno, v okviru katerih se nadzirajo tudi državljani tretjih držav, ki delajo v Sloveniji.

Za leto 2024 je načrtovanih 5.736 nadzorov po ZPDZC-1, v okviru katerih se nadzira tudi zaposlovanje državljanov tretjih držav. Nadzori po ZPDZC-1 bodo usmerjeni v dejavnosti, zaznane kot tvegane, predvsem dejavnost gradbeništva (F), gostinstva (I), trgovine (F) in prevoza (H).

Praksa je pokazala, da se v rizičnih dejavnostih nezakonito zaposlovanje državljanov tretjih držav pojavlja v času izven rednega delovnega časa. Finančna uprava zagotavlja stalno prisotnost na terenu 24 ur na dan, sedem dni v tednu in z mobilnimi ekipami nadzornikov v času, ko delodajalci ne pričakujejo nadzora.

* 1. **STANJE INŠPEKCIJSKIH PREGLEDOV/STATE OF INSPECTIONS**

Po ZPDZC-1 je prepovedano zaposlovanje na črno, za kar se šteje, če delodajalec nezakonito zaposli državljana tretje države (šesta alineja prvega odstavka 5. člena ZPDZC-1).

Nezakonita zaposlitev pomeni zaposlitev državljana tretje države, ki nezakonito prebiva v Republiki Sloveniji.

Nezakonito prebivanje je prebivanje državljana tretje države, ki v Republiki Sloveniji ne prebiva v skladu z določbami zakona, ki ureja vstop, prebivanje in odstranitev tujca, ali zakona, ki ureja mednarodno zaščito.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |
|   |   |   | **DIRECTIVE 2009/52/EC** |  |   |
| **NACE REV.2 by Section** | **Inspections** |  |   |
| Level | Code | Description | **Number of inspections carried out in the sector** | **Number of employers in the sector(available from Eurostat)** | **Share of inspections as a percentage of the employers in sector (in %)** | **Number of inspections which detected ISTCN** | **Number of ISTCN detected** | **Number of emlployees in the sector(available from Eurostat)** | **Share of detected ISTCN in total number of employees in sector (in %)** | **Recent trend observed in the sector\*** |   |
| 1 | A | AGRICULTURE, FORESTRY AND FISHING | 116 |   |   | 1 | 1 |   |   |   |   |
| 1 | B | MINING AND QUARRYING | 1 |   |   | 1 | 2 |   |   |   |   |
| 1 | C | MANUFACTURING | 169 |   |   | 4 | 4 |   |   |   |   |
| 1 | D | ELECTRICITY, GAS, STEAM AND AIR CONDITIONING SUPPLY | 1 |   |   | 0 | 0 |   |   |   |   |
| 1 | E | WATER SUPPLY; SEWERAGE, WASTE MANAGEMENT AND REMEDIATION ACTIVITIES | 4 |   |   | 0 | 0 |   |   |   |   |
| 1 | F | CONSTRUCTION | 1997 |   |   | 25 | 39 |   |   |   |   |
| 1 | G | WHOLESALE AND RETAIL TRADE; REPAIR OF MOTOR VEHICLES AND MOTORCYCLES | 838 |   |   | 10 | 12 |   |   |   |   |
| 1 | H | TRANSPORTATION AND STORAGE | 1071 |   |   | 6 | 7 |   |   |   |   |
| 1 | I | ACCOMMODATION AND FOOD SERVICE ACTIVITIES | 1923 |   |   | 11 | 14 |   |   |   |   |
| 1 | J | INFORMATION AND COMMUNICATION | 0 |   |   | 0 | 0 |   |   |   |   |
| 1 | K | FINANCIAL AND INSURANCE ACTIVITIES | 4 |   |   | 0 | 0 |   |   |   |   |
| 1 | L | REAL ESTATE ACTIVITIES | 0 |   |   | 0 | 0 |   |   |   |   |
| 1 | M | PROFESSIONAL, SCIENTIFIC AND TECHNICAL ACTIVITIES | 13 |   |   | 0 | 0 |   |   |   |   |
| 1 | N | ADMINISTRATIVE AND SUPPORT SERVICE ACTIVITIES | 115 |   |   | 1 | 1 |   |   |   |   |
| 1 | O | PUBLIC ADMINISTRATION AND DEFENCE; COMPULSORY SOCIAL SECURITY | 0 |   |   | 0 | 0 |   |   |   |   |
| 1 | P | EDUCATION | 1 |   |   | 0 | 0 |   |   |   |   |
| 1 | Q | HUMAN HEALTH AND SOCIAL WORK ACTIVITIES | 11 |   |   | 0 | 0 |   |   |   |   |
| 1 | R | ARTS, ENTERTAINMENT AND RECREATION | 51 |   |   | 0 | 0 |   |   |   |   |
| 1 | S | OTHER SERVICE ACTIVITIES | 122 |   |   | 3 | 4 |   |   |   |   |
| 1 | T | ACTIVITIES OF HOUSEHOLDS AS EMPLOYERS; U0NDIFFERENTIATED GOODS- AND SERVICES-PRODUCING ACTIVITIES OF HOUSEHOLDS FOR OWN USE | 2 |   |   | 0 | 0 |   |   |   |   |
| 1 | U | ACTIVITIES OF EXTRATERRITORIAL ORGANISATIONS AND BODIES | 0 |   |   | 0 | 0 |   |   |   |   |
|   |   | **TOTAL NUMBER FOR ALL SECTORS (not only for the risk sectors)** | **6.439** |  |  | **62** | **84** |   |   |   |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |
| Explanatory notes: |   |   |   |   |   |   |   |   |   |   |
|   |   | \* Types of trends compared to the previous reporting year: |   |   |   |   |   |   |   |   |
|   |   |   | – increasing/stable/decreasing number of inspections/detected ISTCN |   |   |   |   |   |
|   |   |   | – sector identified as more/less at risk |   |   |   |   |   |   |

* 1. **REZULTATI/RESULTS**
1. **Finančne sankcije – 5. člen/Financial sanction – Article 5**

V letu 2023 je bilo v zvezi z nezakonitim zaposlovanjem državljanov tretjih držav zoper kršitelje pravne subjekte zaradi kršitve določbe šeste alineje prvega odstavka 5. člena ZPDZC-1 vodenih 67 prekrškovnih postopkov, od tega je bilo po stanju 31. decembra 2023 zaključenih 58 prekrškovnih postopkov, devet postopkov pa je bilo še v teku. V letu 2023 je bilo v prekrškovnih postopkih zaradi kršitev nezakonitega zaposlovanja državljanov tretjih držav sankcioniranih 58 delodajalcev. Skupni znesek izrečene globe za obravnavani prekršek po peti alineji prvega odstavka 23. člena ZPDZC-1 je pri kršiteljih pravnih subjektih, delodajalcih in njihovih odgovornih osebah znašal 317.000 evrov; izrečenih je bilo sedem opominov. V zvezi z navedeno kršitvijo je bilo sankcioniranih tudi 68 delavcev, fizičnih oseb državljanov tretjih držav, ki jim je bila zaradi storitve prekrška po tretjem odstavku 23. člena ZPDZC-1 izrečena globa v skupni višini 29.000 evrov in izrečenih deset opominov.

Skupaj je bila v letu 2023 zaradi nezakonitega zaposlovanja državljanov tretjih držav izrečena globa v višini 346.000 evrov 164 kršiteljem (delodajalcem, odgovornim osebam in delavcem državljanom tretjih držav).

|  |  |
| --- | --- |
| **FINANCIAL SANCTIONS** | **DIRECTIVE 2009/52/EC** |
| **Results based on inspections carried out in …** |
| **2015** | **2016** | **2017** | **2018** | **2019** | **2020** | **2021** | **2022** | **2023** |
| proceedings opened following the inspections (po opravljenem inšpekcijskem pregledu se je začel postopek) | 20 | 41 | 64 | 88 | 86 | 55 | 40 | 58 | 67 |
| proceedings closed (postopek zaključen) | 24 | 34 | 60 | 83 | 79 | 51 | 36 | 51 | 58 |
| total sum of fines imposed (skupni znesek izrečenih glob) | 124.800 | 175.000 | 335.000 | 463.700 | 500.400 | 71.000 | 231.500 | 314.500 | 346.000 |

1. **Kazenske sankcije – 9. člen/Criminal sanctions – Article 9**

|  |  |  |  |  |  |  |
| --- | --- | --- | --- | --- | --- | --- |
| LEGAL PERSONS: | Fine |   | Suspended fine |   |   |   |
|   | 2021 |   | 2021 |   |   |   |
|   | **0** |   | **1** |   |   |   |
|   |   |   |   |   |   |   |
|   | Confiscation of property |   | Winding-up of Legal Person |   |   |   |
|   | 2021 |   | 2021 |   |   |   |
|   | **0** |   | **0** |   |   |   |
|   |   |   |   |   |   |   |
|   | Prohibition of disposing with securities held by the legal person |   |   |   |   |   |
|   | 2021 |   |   |   |   |   |
|   | **/** |   |   |   |   |
|   |   |   |   |   |   |   |
| NATURAL PERSONS: | Imprisonment over 2 and up to 3 years | Imprisonment over 1 and up to 2 years | \*\*\* In 2022 all punishments by imprisonement were suspended punishments by imprisonment (two). Regarding fine as punishment - all eight fines were non-suspended. |
|   | 2022 |   | 2022 |   | In 2022 one **legal person** was convicted of illegal employment - fine as punishment was suspended. |   |
|   | **0** |   | **0** |   |   |   |
|   |   |   |   |   |   |   |
|   | Imprisonment over 6 months and up to 1 year | Imprisonment over 3 months and up to 6 months |   |   |
|   | 2022 |   | 2022 |   |   |   |
|   | **0** |   | **1** |   |   |   |
|   |   |   |   |   |   |   |
|   | Imprisonment over 2 months and up to 3 months | Imprisonment over 1 month and up to 2 months |   |   |
|   | 2022 |   | 2022 |   |   |   |
|   | **1** |   | **0** |   |   |   |
|   |   |   |   |   |   |   |
|   | Imprisonment up to 30 days |   | Fine (in criminal procedure) | Data for 2023 not yet availible (will be in July, August 2024). |   |
|   | 2022 |   | 2022 |   |   |   |
|   | **0** |   | **8** |   |   |   |
|   |   |   |   |   |   |   |
|   |   |   |   |   |   |   |

|  |  |  |  |  |
| --- | --- | --- | --- | --- |
| LEGAL PERSONS: | Fine |   | Suspended fine |   |
|   | 2022 |   | 2022 |   |
|   | **0** |   | **1** |   |
|   |   |   |   |   |
|   | Confiscation of property |   | Winding-up of Legal Person |   |
|   | 2022 |   | 2022 |   |
|   | **0** |   | **0** |   |
|   |   |   |   |   |
|   | Prohibition of disposing with securities held by the legal person |   |   |   |
|   | 2022 |   |   |   |
|   | **/** |   |   |

1. **Drugi ukrepi – 7. člen/Other measures – Article 7**

V postopkih nadzora, kjer ugotovimo nezakonito zaposlovanje državljanov tretjih držav, Finančna uprava Republike Slovenije izvaja te ukrepe:

* če državljan tretje države nezakonito prebiva v Sloveniji, o tem takoj obvesti policijo;
* z odločbo o prepovedi opravljanja dela nezakonito zaposlenemu državljanu prepove opravljanje dela;
* uvedba prekrškovnega postopka s sankcioniranjem (delodajalca in odgovorne osebe delodajalca).

V skladu z ZPDZC-1 mora finančna uprava obveščati Ministrstvo za finance Republike Slovenije (v nadaljnjem besedilu: MF) o imenih delodajalcev, pri katerih je bil s pravnomočno odločbo ugotovljen prekršek nezakonitega zaposlovanja državljanov tretjih držav. V letu 2023 je Finančna uprava Republike Slovenije sporočila MF podatke o 40 delodajalcih, pri katerih je bilo pravnomočno ugotovljeno nezakonito zaposlovanje državljanov tretje države. Pravna oseba, tuji pravni subjekt ali samozaposlena oseba, ki zaposli državljana tretje države, ki nezakonito prebiva v Republiki Sloveniji, za pet let od pravnomočnosti odločbe, s katero ji je bila izrečena globa za prej naveden prekršek, izgubi ali se ji omeji pravica do javnih sredstev, vključno s sredstvi Evropske unije, dodeljenimi na podlagi javnega razpisa ali javnega povabila, namenjenega programom zaposlovanja in usposabljanja, ki pomenijo državno pomoč.

Finančna uprava Republike Slovenije na zahtevo Zavoda Republike Slovenije za zaposlovanje predloži tudi podatke o pravnomočnih sodbah, sklepih ali odločbah o prekrških, izdanih delodajalcem, njihovim odgovornim osebam, pravnim ali fizičnim osebam, registriranim za opravljanje dejavnosti, ki delodajalcu – v primeru nezakonite zaposlitve državljana tretje države in izrečene pravnomočne globe – za pet let prepove zaposlovanje državljanov tretjih držav.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **OTHER MEASURES(Article 7)**  |   |   |   |   |   |   |   |   |   |
| **Results based on inspections carried out in …** |
| **2015** | **2016** | **2017** | **2018** | **2019** | **2020** | **2012** | **2022** | **2023** |
| Article 7(1)(a) | 21 | 27 | 30 | 46 | 43 | 9 | 19 | 33 | 40 |
| Article 7(1)(b) |   |   |   |   |   |   |   |   |   |
| Article 7(1)(c) |   |   |   |   |   |   |   |   |   |
| Article 7(1)(d) |   |   |   |   |   |   |   |   |   |

***Mehanizmi za vlaganje pritožb***

V nacionalni zakonodaji, torej v ZPDZC-1, je določilo, da se posameznik (kamor se uvršča tudi delavec državljan tretje države), zaposlen na črno, za prekršek ne kaznuje, če v času trajanja zaposlitve na črno, še preden je uveden postopek nadzora po ZPZDC-1, prijavi delodajalca v zvezi s kršenjem določb 5. člena ZPDZC-1, ki določa merila zaposlovanja na črno, kamor se šteje tudi, če delodajalec nezakonito zaposli državljana tretje države.

V upravnem postopku nadzora po ZPDZC-1 je zoper odločbo o prepovedi opravljanja dejavnosti ali dela oziroma zoper odločbo o prepovedi opravljanja dela posameznika, zaposlenega na črno, dovoljena pritožba. Rok za pritožbo je osem dni od dneva vročitve. Pritožba zoper odločbo ne zadrži izvršitve odločbe.

***Število pritožb, prejetih na podlagi Direktive 2009/52/ES***

V upravnih postopkih nadzora zaposlovanja na črno, v katerih je bilo ugotovljeno nezakonito zaposlovanje državljanov tretjih držav, je bilo v letu 2023 prejetih šest pritožb.

**Podatki o številu izdanih enotnih dovoljenj za prebivanje in delo v Republiki Sloveniji v letu 2023**

Iz uradne evidence dovoljenj za začasno prebivanje (Register tujcev), ki jo na podlagi 110. Zakona o tujcih (Uradni list RS, št. [91/21](http://www.uradni-list.si/1/objava.jsp?sop=2021-01-1957) – uradno prečiščeno besedilo, [95/21 – popr.](http://www.uradni-list.si/1/objava.jsp?sop=2021-21-2072), [105/22](http://www.uradni-list.si/1/objava.jsp?sop=2022-01-2603) – ZZNŠPP, [48/23](http://www.uradni-list.si/1/objava.jsp?sop=2023-01-1450) in [115/23](http://www.uradni-list.si/1/objava.jsp?sop=2023-01-3326); v nadaljnjem besedilu: ZTuj-2) vodi Ministrstvo za notranje zadeve Republike Slovenije, je na dan priprave podatkov (12. januar 2024) razvidno, da so upravne enote v obdobju od 1. januarja do 31. decembra 2023 tujcem državljanom tretjih držav izdale oziroma podaljšale **59.570** enotnih dovoljenj za prebivanje in delo.

Na dan 31. decembra 2023 je imelo **65.774** državljanov tretjih držav veljavno enotno dovoljenje za prebivanje in delo v Republiki Sloveniji.

V navedena podatka so všteta vsa enotna dovoljenja, ki se tujcem, državljanom tretjih držav, izdajajo na podlagi ZTuj-2, to je enotna dovoljenja za prebivanje in delo zaradi zaposlitve ali dela, opravljanja dela kot samozaposlena oseba, opravljanja dela kot napoteni delavec, opravljanja sezonskega dela, daljšega od 90 dni, zaradi visokokvalificirane zaposlitve (modra karta EU), iskanja zaposlitve ali samozaposlitve, opravljanja pripravništva, opravljanja dela kot oseba, premeščena znotraj gospodarske družbe in enotna dovoljenja za prebivanje in delo za dnevnega delovnega migranta ter rezidenta za daljši čas druge države članice Evropske unije.

1. [1] Število prekrškovnih ukrepov po ZPZDC-1 (po določbah; ne glede na to, da lahko en akt vsebuje več kršitev). [↑](#footnote-ref-1)
2. Podatki, pridobljeni 26. januarja 2024, JRM01 [↑](#footnote-ref-2)
3. »(2) Kdor zaporedoma ali trajneje ali v znatnem številu zaposluje tujce, ki niso državljani države članice Evropske unije in nezakonito prebivajo na ozemlju Republike Slovenije, se kaznuje z zaporom do dveh let.« [↑](#footnote-ref-3)